text:
कोनो पत्रकार लेल नरसंहार क बाद ओहि इलाका क यात्रा खास होइत अछि। इ तखन आओर खास भ जाइत अछि जखन ओ इलाका ओकर अपन गाम होई। बिहार क कोरासी क आसपास क लोक क बदलल जिनगी पर युवा पत्रकार अमरेंद्र कुमार क समाद लेल लिखल गेल खास रिपोर्टाज
तारीख 27 फरवरी, समय साढ़े छह बजे, स्थान सबलबीघा (हमर गाम)।
हम आई दिल्ली स पटना होइत अपन घर पहुंचलहु अछि। माइ आधा घंटा स राति क भोजन खेबा लेल हाक लगा रहल अछि। दिल्ली मे राति करीब दू बजे खेबाकआदत कए त्याग कए आखिरकार हम तैयार भ जाइत छी। एहि बीच माइ क इशारा पर छोटकी बहिन मुख्य गेट मे ताला लगेबा लेल चलि गेल। माजरा हमर बुझबा मे आबि गेल। माइ हमरा घर स बाहर जेबा स रोकबा लेल इ सब करि रहल छल। आधा घंटा मे लउट एबाक वादा करबाक बाद आखिरकार माइ मानि गेल। अपन सामर्थ स बेसी अनहार उठाने सुनसान गली अपने गाम मे हमरा अनचिन्हार सन लागि रहल छल। कुत्ता क भूकबाक अलावा कोनो आवाज कोनो कात स नहि आबि रहल छल। हमर गला इ गप नहि उतरि रहल छल जे आखिर गाम पहिने स बेसी डराइल किया अछि। जखनकि हम इ जनैत छी जे हमर गाम ओहि कोरासी स महज एक कोस क दूरी पर अछि, जतय पांच दिन पहिने एमसीसी क सदस्य हमला करि पूरा गाम कए तबाह करि देने छलाह। दर्जन भरि लोक मारल गेल आ दर्जन भरि कए ओ अपना संग ल गेलथि। एहि घटना क बाद स कोरासी क संग-संग 11टा गाम क शांति भंग भ गेल अछि। सांझ होइते लोक अपन घर मे दुबकबा लेल मजबूर भ गेल अछि। होलिका दहन क एक दिन पूर्व गाम क इ सन्नाटा हमरा बिहार मे कानून आ व्यवस्था क हालात पर फेर स सोचबा लेल विवश करि देलक। पिछला साल तक होली क एक सप्ताह पहिने स ढोल-झाल लकए राति भरि गामक लोक काली मंदिर मे जागरण करैत छल। एकरा लेल कोई न कोई माला उठबैत छल ( एकर मतलब अछि चाय-बिस्कुट, तंबाकू-बीड़ी क व्यवस्था करब), मुदा एहि बेर त सांझे राति पर भारी देखा रहल अछि। देर राति तक खुलल रहैत छल रोहिणी वाली भौजी क घर क गेट, मुदा आइ बंद भ चुकल अछि। प्रदीप भइया क घर क दरवाजा सेहो बंद अछि। हम आवाज दैत छी, त भीतर स तिरो काका (त्रिपुरारी काका) क उत्तर भेटल – भोजन करि रहल छी, जा घर जाकए सुइत जा। आगू बिभाष क घर क दरवाजा खटखटेलहुं। बिभाष दरवाजा खोललक। बैसबाक संगहि काकी कहली- जा अपन घर जा। जमाना आब ओ नहि रहलह। हमरा याद आइज हम 11 बजे राति तक एहि ठाम बैसल रहैत छलहुं आ कियो हमरा स इ नहि कहैत छल जे राति बहुत भ गेल आब घर जाउ। हम पांच मिनट मे ओहि ठाम स निकलि गेलहुं। इ देखिकए राहत भेटल जे बंटी क दुकान खुलल छल। कहियो एहि ठाम हम सब बैठकी करैत रही । समाज कए बदलि देबाकसपना देखिनिहार क एहि ठाम भीड़ रहैत छल। मुदा आइ बंटी असगर अछि। हमरा देखलक , त बाजल- एहि होली मे बाहर स गाम अबनिहार लगैत अछि अहां असगर छी, ताहि लेल एतबा राति कए घूमि रहल छी। हमर नजरि घड़ी पर गेल, देखलहुं राति पौने आठ बाजल छल। इ ओ समय छी जखन हमसब बंटी क दुकान पर जमा होइत रही। एकटा खैनी क पाउच उठबैत हम बंटी स गाम मे आएल एहि बदलाव क संबंध मे जेना पूछलहुं, ओ एकटा लंबा सांस लैत कहलक-छह बजे क बाद आब कियो नहि दुकान पर अबैत अछि। डर बैस गेल छैक । ककरो स नहि डरनिहार आदमी सेहो आब कोठलीक कोन मे दुबकिकए सूतैत अछि। हम निराश भकए घर लौट अबैत छी। देखैत छी दरवाजा क बाहर हाथ मे टॉर्च लेने चिंतित मुद्रा मे बाबूजी टहलि रहल छथि। माइ बिछान पर बैसल छथि आ बहिन अंदर-बाहर करि रहल अछि। हमरा देखैत देरी तीनू कए सुकून भेटल। हम सीधा माइ क लग मे जा बैसलहुं आओर माहौल कए बेहतर बनेबा लेल गपशप शुरू केलहुं । हम माहौल कए बेहतर करबा क प्रयास मे दिल्ली क सच्च, झूठ कहानी सुनेबाक क्रम जारी रखने रही, जेकरा सुनिकए माइ आ बहिन त ठहाका लगा रहल छल, मुदा बाबूजी कए त जेना किछु सुनाई नहि द रहल छल। हुनका पर हमर गपक कोनो असर नहि भेल। फेर हम माइ कए बुझेबाक कोशिश मे लागि गेलहुं जे एमसीसी कए हमर गाम स कोन दुश्मनी छैक जे हम सब डरी। फेर भला ओ हमरा नुकसान किया करताह। माइ-बाबूजी खामोशी स हमरा दिस देखए लगलाह, मानू हमर विचार मे दिल्ली क प्रभाव तलाश रहल होइथि। बहिन कहलक जे पिताजी घटना क दिन स एखनधरि राति मे सूइत नहि सकलाह अछि। ओहि राति हम पिताजी क बगल मे सूति गेलहुं। हमरा नींद कखन आबि गेल पता नहि, मुदा अचानक स पिताजीक आवाज नींद तोडि़ देलक। देखैत छी पिताजी नींद मे भागो-भागो चिचिया रहल छथि। हम हुनका जगबैत छी। ओ कांपि रहल छलाह। शरीर पसीना स तर-बतर छल। आवाज सुनिकए माइ आ बहिन सेहो जागि गेल छल आ दौडि़कए हमर कोठली मे आबि गेल छल। हमर नजरि घड़ी पर पड़ैत अछि। 12 बाजल छल। इ ओ समय अछि जखन हम दिल्ली मे दफ्तर स घर लौटैत छी। पिछला एक सप्ताह स बिताउल अन्य राति क जेकां आइ सेहो पिताजी सूइत नहि सकलाह। मुदा भोर हेबा स पहिने हमर आंखि लागि गेल। नींद भोरे नौ बजे खुलल।
शहरीपन ओढऩे दहशत बदलि देलक देहातक होली
माइ आ बहिन पकवान बनेबा मे जुटल छलीह। आइ अगजा (होलिकादहन) छै। हम जागि दतवन लेलहुं आ चौक दिस निकल गेलहुं। अफवाह अलग-अलग। तरीका अलग-अलग। हर गली क कोने पर एकटा चौपाल लागल अछि। हम सुनैत जा रहल छी। राति मे माओवादी क 200 लोक गाम स भकए गुजरल। कोई कहैत- 50 लोक गाम कए घूिम-घूमिकए देखि रहल छल। कोई किछु त कोई किछु। जेतबा मुंह ओतबे गप। हम सुनैत रहलहुं। एहन मे किछु लोक सरकार कए कोइस रहल छल, तो किछु पुलिसिया तंत्र कए। कहैत छथि- पहिने स सूूचना भेटक बावजूद भागि गले छल पुलिसक जवान। सरकार तमाशा देखैत रहल। हमहंू बिना कोनो प्रतिकार कए सुनैत रहलहुं। सांझखन हमर पैघ भाई जे दरभंगा मे रहैत छथि ओ पहुंचलाह। सब होलिकादहन क बाट ताकि रहल छल। एहि बेर त 10 बजे राति तक क शुभ समय पंडित जी कहने छथि गए, मुदा सब कए जल्दी पड़ल छल। सात बजे चलि देलक टोली। बाट मे गाम स बाहर सड़क पर लोक क नजर जाइत अछि। सचेत भ उठैत अछि। हमर नजरि सेहो ठहरि जाइत अछि। तेज चलैत कईटा गाड़ी कतारबद्ध भकए गाम कए क्रास करि रहल छल । हम बुझि जाइत छी। इ गाड़ी त लछुआड़ जा रहल अछि। ओहि ठाम जैनधर्म क विशाल मंदिर अछि। राज्य मे पर्यटक क आवाजाही बढ़ी गेल अछि। आब खूब लोक एहि ठाम अबैत अछि। मुदा चौराहा पर अफवाह। पुलिस क गाड़ी छल। जरूर ओतहि (कोरासी) जा रहल छल। खैर जेना-तेना होलिकादहन करि साढ़े आठ बजे घर आबि जाइत छी। हां, एकटा गप खास रहल एहि बेर चौराहा पर बेसी लोक नहि जमा भेल, अधिकतर लोक अपन घरक छत पर स होलिका कए जरैत देखलक। राति मे इ सोचैत-सोचैत नींद भ गेल जे आखिर दहशतक मे डूबल समाज लेल होली केहन पर्व भ गेल।
आइ होली छी। बाहर जोर-जोर से ढोल बाजि रहल अछि। बच्चा एक-दोसरा कए धूल मे लपेट रहल अछि। हम सेहो शामिल भ जाइत छी। धूरखेल (जे राति मे होलिका दहनक राख स खेलाइल जाइत अछि) से शुरू भेल होली धीरे-धीरे थाल आ फेर रंग क आनंद तक पहुंच गेल। मुदा आ रौनक ओ उल्लास नहि भेटल। किछु लोक त रंग स दूर रहलथि किछु लोक अपन आंगन तक सिमटल रहलथि। बाहर गली मे सेहो धड़-पकड़ नहि, कोनो लड़ाई नहि । सब अनुशासित । जे किशोर बुरा न मानो होली है कहिकए ककरो रंग देबा स नहि चुकैत छल, ओ एहि बेर मुंह देखि कए रंग फेंकैत छल। आश्चर्यजनक। एतबा बदलि गेल होलीक अर्थ। पिछला साल मिंटू क घर होली क टोली जुटल छल। किछु लोक ढोल-झाल क संग बिरज मे आज होरी गाबि रहल छल। बाहर किशोर आ युवा क टोली हंगामा मचा रहल छल। खूब मस्ती। राकेश, विक्की, बिट्ट, प्रवीण, रोशन, राहुल, चंदन, बंटी, सोनू राहगीर कए रंग लगा रहल छलथि। बिना जाति, धर्म आ गाम पूछने। ककरो नहि छोड़ल गेल छल। इदरीस भाई स लकए बगल क गाम क श्यामसुंदर तक कए रंग लगा देल गेल छल। लड़ाई-झगड़ा क कोनो परवाह नहि। मुदा एहि बेर बुजुर्ग बाहर ठार छथि जे बच्चा ककरो स मारिपीट न करि लए। एहि बेर सबकिछु बदल गेल अछि। मने मन सोचै लगलहुं इ अनुशासन, इ चिंता, इ बदलाव, हमर पुरान परंपरा कए खत्म त नहि करि रहल अछि। शहरीपन ओढऩे दहशत हमरा अपना स अलग त नहि करि रहल अछि। की सचमुच लोक बदलि रहल अछि, गाम बदलि रहल अछि आओर बदलि गेल अछि होली क ओ हुड़दंग। या फेर इ ओ बदलाव छी, जे दिल्ली मे बैसकए हम नहि देखि पाबि रहल छी। अखबार आ टीवी पर बिहार क बदलैत छवि क बारे मे जे सुनलहुं ओ अगर एहन देखा रहल अछि, त आखिर इ बदलाव केकरा नीक लागत…..
सरकार कए नीक कहूं या अधलाह
होली क अगिला दिन हमरा सिकंदरा जेबाक छल। सिकंदरा-जमुई क बीच चलैवाला बस आब हमर गाम द कए जाइत अछि। इ हमरा लेल अजीब सन खुशी क गप छल। हम सड़क पर बस क इंतजार करि रहल छलहुं, बस तय समय पर आयल। बस क सीट पर बैसैत अनायास मुंह स नीतीश सरकार क नाम वाह निकलि आयल। जखन स गाम आयल छी पहिल बेर विकास कए इतबा लग स देखि रहल छी। दिल्ली क सड़क आ हमर गामक सड़क मे आब कोनो अंतर नहि अछि। एक दम चिक्कन। हां, अंतर अछि त मात्र ट्रैफिक क। गाम क सड़क पर गाड़ी बिना रुकावट कए 100 किमी प्रति घंटा क हिसाब स चलि रहल छल, जाम क नाम नहि। सड़क नीक भेला पर घंट क सफर मिनट मे बदलि गेल अछि। सड़क बनलाह स एहि इलाका मे गाड़ीक संख्या सेहो बढ़ल अछि। सड़क क दूनू दिस बहुत नव दुकान सेहो खुलि गेल अछि। टायर पंक्चर ठीक करबा स ल कए पेप्सी-कोला तक क दुकान। पान क दुकान। किराना क दुकान। सिंघाड़ा (समोसा) क दुकान। सबटा पिछला दू-चारि साल मे खुलल अछि। नीक लागल, इ सोचि आ देखिकए जे गाम मे रोजगार करबाक माहौल आ अवसर भेट गेल अछि। बस मे बैसल लोक न पहिने जेका राजनीति आ क्रिकेट पर गन करैत भेटल आ न जातिवाद आ माओवाद क कोनो बोझ उठाने कियो देखाइल। बस सब जल्द स जल्द अपन मंजिल पर पहुंचबा लेल बेताब छल। बस क हॉर्न बजैत अछि आ स्टैंड मे जा लगैत अछि । हम घड़ी देखैत छी, सात मिनट मे सिकंदरा पहुंचल छी। हमरा लेल इ एकटा सपना क सच हेबा जोकर अछि। मुदा आगूक जाहि चीज पर हमर नजरि पड़ल ओ त सपनो मे नहि सोचल छल। सिकंदरा चौक पर सड़क क ढलाई भ चुकल अछि। हमरा स्मरण अछि पहिने एहि ठाम जांघ भरि गड्ढा होइत छल। हमरा लेल इ सेहो कम चौंका देनिहार तसवीर नहि छल जे आइ एहि बाजार मे सप्लाई क पाइन अबैत अछि, ठीक दिल्ली क जेकां। चापानल क जगह नल, वाह! बरबस मुंह स निकलि पड़ल। आगू बढि़ नल खोलि, पाइन स प्यास बुझैलहुं आ बैंक दिस विदा भेलहुं। बैंक मे उम्मीद स कई गुना बेसी भीड़ छल। मुदा लोक कतार मे छल, हम सेहो पहिल बेर एहि बैंक मे कतार मे लागि गेलहुं। हमर आगू ठार नौवीं कक्षा क छात्रा कहलक जे ओ सरकारी योजना स भेटि रहल साइकिल आ स्कूल ड्रेस क लेल बैंक मे खाता खुलेबा लेल आइल अछि। एकटा सवाल मन मे आयल। पूछबा पर जवाब सेहो भेटल। पिछड़ी जाति क कतार मे ठार एकटा अन्य छात्रा कहलथि,पहिने मुखिया-सरपंच क ड्योढ़ी पर नाक रगड़बाक बाद कोनो काज होइत छल। ड्रेस आ साइकिल क टका मे कटौती भ जाइत छल। समय स एक-दू मास बाद टका हाथ मे अबैत छल। मुदा आब एहन नहि भ सकत। माजरा बुझबा मे आबि गेल। एहि ठाम सेहो कमिशन। भ्रष्टïाचार। मुदा सरकार सचेत। ओ व्यवस्था बदलि देलक। सीधा छात्रा क खाता मे टका पहुंचत। होली क थकावट क वजह स हम कतार मे बेसी काल ठार नहि भ सकलहु आ बाहर आबि गेलहुं। पहिने जेकां कतार तोड़बा हिम्मत नहि भेल, एहि बदली व्यवस्था पर तामस सेहो नहि भेल। सच पूछू त व्यस्था नहि बदलल अछि, लोक बदलि रहल अछि। बैंक मे भीड़ बढि़ गेल अछि, मुदा काउंटर ओतबे अछि, जेतबा पहिने छल। कर्मचारी क किल्लत झेल रहल एहि बैंक क मजबूरी सेहो बुझबा मे आबि गेल। हम बिना टका निकालने बैंक स लौट एलहुं। काज नहि भेल, मुदा मन कए इ सुकून भेटल जे हमर गाम-शहर आब बदलि रहल अछि। छात्रा खुद कतार मे ठार भ कए खाता खुलवा रहल छथि। हम इ बदलाव आओर देखबा लेल आतुर रही, मुदा हमरा पटना जेबाक छल। सांझ चारि बजे। माइ हमर यात्रा कए ल कए एहि बेर किछु नहि बाजि रहल छल। आइ एक बेर फेर हम ओकर सामने दिल्ली चलबाकप्रस्ताव रखलहुं। ओ फेर वैह गप दोहरेलक। माइ कहलक- मरि जाएब दू कोठलीक मकान मे। कोई हमरा कहत- पाइन खर्च कम करू। कोनो आवाज नहि हुए। इ सब हमरा स नहि हाएत। गाम मे अपन मन क मालिक छी। कोई हुक्म चलेनिहार नहि अछि। मन लागल त घर मे नहि त गाम घूम अबैत छी। फेर ओ अजीब सन चुप भ गेल। हमर माथ पर हाथ रखैत धीरे स कहलक-बेटा देवघर मे जमीन देख ले। पसंद एला पर ल ले। दू कोठली बना दे। हमर माइ क उम्र 60 पार अछि। आइ सेहो ओकर आदत अनेरे ककरो घर जेबाक नहि अछि। मुदा आइ अपन आंगन से बाहर निकलबाक इच्छा ओकरा देवघर तक ल जाइत अछि। दू टा कोठली सही ओकरा मंजूर अछि। एक सप्ताह मे सबकिछु बदलि गेल। आइ हमरा बजबाक जरूरत नहि। हमरा पता अछि, दू कोठली मे माइ क दम घुट जाएत। सिकंदरा स पटना क यात्रा मे बस एतबा सोचैत रहलहुं। खिड़की स बाहर खेत आ मकान हमर नजरि क सामने स गुजरैत रहल। लोक क खौफ क संबंध मे हमर चिंता खत्म नहि भ रहल छल। होली क बदलल रंग, बाबूजी क राति जग्गा। माइ क गाम छोड़बाक इच्छा…। गाड़ी मे ब्रेक लागल, धक स ध्यान टूटल। खलासी क हाक भेटल- जमुई आ गया है। मोबाइल देखैत छी। एतबा जल्दी जमुई पहुंच गेलहुं। 35 मिनट लागल। आश्चर्य सेहो भेल। बस स उतरिकए ऑटो ल पहुंच गेलहुं जमुई स्टेशन। ट्रेन लेट छल। पता नहि किया दुविधा बढ़ल जा रहल अछि । पहिने सिकंदरा क बाद ऑटो रिजर्व करि गाम पहुंचैत छलहुं। समय क संग टका सेहो अलेल खर्च होइत छल। आइ गाम मे गाड़ी भेट जाइत अछि। बमुश्किल एक घंटे मे रेलवे स्टेशन पहुंच जाइत छी। हिचकौला खेबा स सेहो मुक्ति भेट गेल। टका सेहो कम खर्च होइत अछि। मुदा एक सप्ताह पहिने जे घटना घटल ओ नहि होइते त हम होली खेलक मचा ल दिल्ली लौटतहुं। विकास क गप चौराहा पर करितहुं। कोई विरोध नहि करि सकितए। सबहक सुर मिल कए कहितए – सरकार नीककाज केलक अछि। एतबा मे हमर ट्रेन आबि गेल। हम पटना क लेल विदा भ गेलहुं। मन मे तुलना करै लगैत छी। इ सरकार कए नीक कहूं या अधलाह। …..
दिल्ली एखनो दूर अछि
जेहन सुनल छल, पढ़ल छल, ओहने पटना देखबा मे भेटल। फ्लाईओवर स शहर सुंदर बनि गेल अछि। कईटा मॉल खुलि गेल अछि। पहिने चीं-पीं करैत रेंगैत गाड़ी आइ बिना हॉर्न बजेने सरपट दौडि़ रहल अछि। पटना हाईकोर्ट क सामने फुट ओवरब्रिज बनि गेल अछि। बेली रोड आब असगर नहि अछि। ओहन पटना क अधिकतर सड़क भ चुकल अछि। पहिने डर छल, अन्य सड़क क भांति कहीं बेली रोड सेहो न बनि जाए। आइ देखि कए नीक लागि रहल अछि जे अन्य सड़क बेली रोड क भांति चिकन भ गेल अछि। बिहार क राजनीति मे समानता क एहन प्रयोग दलित आ पिछड़ा क लेल सेहो हेबाक चाही। हुनका सेहो बेहतर आ ऊंच बना कए सभ्रांत आ विकसित समाज क बराबर अनबाकपहल हेबाक चाही। हमर रिक्शा बोरिंग केनाल रोड क दिस मुड़ैत अछि। एहि ठाम नाला स बदबू गायब अछि। आब नगर निगम पटना मे अछि, इ पता चलैत अछि। काज देखाइत अछि। केनाल पर खूबसूरत सन कार पार्किंग अछि। गाड़ी आब पार्किंग मे ठार होइत अछि। पहिने रोड पर रहैत छल। आब सबकिछु बदलि गेल अछि। नहि बदलल अछि त मात्र ओ मकान जतए हम पटना मे नौकरी क दौरान भाड़ा पर रहैत छलहुं। अपन पुरान विस्तर (जाहि पर आब हमर मित्र सुतैत छथि) पर एकटा नींद मारि हम दिल्ली क लेल संपूर्णक्रांति पकड़बा लेल स्टेशन निकलि गेलहुं। रिक्शा पर पटना कए निहारैत हमरा गाम क चौपाल पर भेल बहसक स्मरण आबि रहल छल। देखू केतबा नीक सड़क अछि। विभिन्न कंपनीक मोबाइल सेवा घर क कोनो कोने मे पहुंच गेल अछि। बिजली दिन मे सही मोबाइल चार्ज करबा लेल आ इन्वर्टर चार्ज करबा लेल पर्याप्त समय त भेटि रहल अछि। गाम मे सब घर मे जेनरेटर क कनेक्शन जा चुकल अछि। सांझ छह बजे स राति दस बजे तक अनहार त नहि होइत अछि। हमरा लोक क सोच बदलबाक ख्याल आएल। विकास क पहल स लोक क सोच बदलल अछि। मुदा पटना स्टेशन पर ट्रेन मे बैसैत देरी सोचैए लगलहुं । माइ की करैत होएत। कखन धरि बाबूजी जगैत रहताह। गाम स खौफ कहिया दूर होएत। आवेश मे मुठ्ठी बंधी जाइत अछि। पुलिस प्रशासन आ सरकार क खिलाफ तामस भड़कि उठैत अछि। किछु नहि केलक। बाद मे सुरक्षा दकए लोकक मन स खौफ त भगा सकैत छल। कम-स-कम रोज-रोज त उठि रहल अफवाह त खत्म करि सकैत छल। माओवादी गाम मे आए छल राति मे, पुलिस कम स कम दिन मे त अपन उपस्थिति दर्ज करा सकैत छल। ट्रेन धीरे-धीरे दिल्ली क दिस विदा भ गेल छल, ठीक ओहिना जेना बिहार धीरे-धीरे आगू बढि़ रहल अछि। अपने अपना स कहलहुं-दिल्ली एखन दूर अछि।…


c: text/html

text:
Ram Bharos Kapari Bhramar
रामभरोस कापडि ‘भ्रमर’
जन्म – २००८ साल,
जन्मस्थान- बघचौरा, जिला- धनुषा (नेपाल) हाल १३५५५
सरस्वती सदन जनकपुरधाम, फोन, फैक्स नं. ०४१-२०२६७,
सम्पर्क : भ्रमरकुंज, शिवपथ,जनकपुरधाम – १
मो- ९८५४०२०८८९
E-mail: bhramar.2010@gmail.com
शिक्षा
एम्. ए. (त्रिभुवन विश्वविद्यालय)
पत्रकारिता
- २०२६-२७मा वैदेही साप्ताहिकको कार्यालय प्रतिनिधिबाट पत्रकारिता सुरु गरी निरन्तर गत ४६ वर्षदेखि विभिन्न पत्रपत्रिकामा हुँदै
- २०४९ सालमा कान्तिपुर दैनिकको प्रारम्भदेखि नै ५ वर्षसम्म जनकपुर समाचार दाताको रूपमा कार्यरत रहिसकेको ।
- आफ्नै सम्पादनमा गत ३४ वर्षदेखि नेपालको एक मात्र मैथिली साप्ताहिक गामघरको सम्पादन प्रकाशन गर्दै आएको ।
- आँजुर मैथिली द्वैमासिकको पनि विगत अठारह बर्ष देखी सम्पादन प्रकाशन गर्दै आएको ।
- स्थानीय नेपाली दैनिकहरू सुप्रभात (२०५४) केही बर्ष र हाल जनकपुर एक्सप्रेस (२०५५) देखि निरन्तर सम्पादन-प्रकाशन गर्दै आएको।
आलेख
- समसामयिक सन्दर्भमा विवेचनात्मक सांस्कृतिक अध्यात्मिक पुरातात्विक र अन्य साहित्यिक लेख रचनाहरू नेपालका सबै प्रतिष्ठित पत्रहरू गोरखापत्र, राइजिङ नेपाल, काठमाडौ पोस्ट, राजधानी दैनिकलगायत मधुपर्क, गरिमा, कान्तिपुर, सर्वोत्तम, मिर्मिरे आदिमा निरन्तर प्रकाशित भइरहेको ।
प्रकाशित कृति
सर्वप्रथम मिथिला मिहिर (पटना)मा इमानदार बालक बालकथाको प्रकाशन १९६४ ई.मा), र कवितामा सितम्बर + अक्टूबर १९६८ को मैथिली पत्रिका आखर (कलकत्ता) मा ‘अन्हरिया-इजोरिया’ नामक कविता प्रकाशित।
काव्य
- बन्न कोठरी औनाइत धुंवा (कवितासंग्रह) : २०२९ साल,
- नहि, आब नहि (दीर्घकविता) २०३६ साल,
- मोमक पघलैत अधर (गीत-गजलसङ्ग्रह) १९८३ ई.
- अप्पन अनचिन्हार ( कवितासंग्रह) : १९९० ई.,
- भयो अब भयो (अनुवाद)
- बस अब नही (हिन्दी अनुवाद),
- अन्हरियाक चान ( गजल संग्रह)२०७०
कथासंग्रह
- तोरा संगे जएबौ रे कुजबा, १९८४ ई.
- हुगली ऊपर बहैत गंगा, २०६५
उपन्यास
- घरमुहाँ २०६९.
नाटक
- रानी चन्द्रवती. २०४५ साल,
- एकटा आओर वसन्त २०५२ साल,
- महिषासुर मुर्दावाद एवं अन्य नाटक २०५४ साल,
- भ्रमरका उत्कृष्ट नाटकहरू (नेपाली अनुवाद) २०६४
- भैया अएलै अपन सोराज (नाटक) २०६७ ।
- सूलीपर इजोत एवं अन्य नाटक। प्र.जनकपुर ललित कला प्रतिष्ठान
शोध
- जनकपुरधाम र यस क्षेत्रका सांस्कृतिक सम्पदाहरू २०५६ साल,
- राजकमलक कथासाहित्यमे नारी : २०६४ साल,
- लोकनाट्य : जट-जटिन २०६४ :
- Cultural Heritage of Janakpur – २०६२ साल ।
- मैथिली लोकसंस्कृति (आलेख संग्रह) २०६६ ।
- तराईको फांट देखि हिमालको काख सम्म (आलेख संग्रह), प्रकाशक साझा प्रकाशन, २०६७ ।
- मैथिल लोक संस्कृति विविध आयाम । प्रकाशक नेपाल प्रज्ञा प्रतिष्ठान,२०१८ ई.।
- मिथिलाक सपूत राजा सलहेस ।प्र. भोर सांस्कृतिक-सामाजिक संस्था, २०१७ ई. ।
विविध
- आजको धनुषा : २०३९ साल,
- जनकपुर लोकचित्र : २०४६ साल ।
- समयको अन्तराल पछ्याउदै आलेख संग्रह, २०६६ साल
- ठेकान पर (विचार संग्रह),
- समय-सन्दर्भ (निबन्धसंग्रह) २०६८ ।
सम्पादन
- मैथिली पद्यसङ्ग्रह : (नेपाल राजकीय प्रज्ञाप्रतिष्ठान) : २०५१ साल,
- लाबाक धान (कवितासङ्ग्रह) २०५१ साल,
- त्रिशूली (स्व. माथुरद्वारा लिखित खण्डकाव्य) २०४९ साल,
- नेपालक मैथिली पत्रकारिता २०४४ साल,
- मैथिली लोकनृत्य भावभंगिमा एवं स्वरूप ( नेपाल राजकीय प्रज्ञा प्रतिष्ठान) २०६१,
- अन्तराष्ट्रिय मैथिली सम्मेलन आ नेपाल २०६५ साल,
- हम और तुम (हिन्दी कवितासंग्रह) २०६६ साल ।
- मैथिली नाटक-संग्रह (नाटक संग्रह) २०६७,
- महाकवि विद्यापति आ नेपाल निबन्ध संग्रह) २०६८,
- मैथिली लोक संस्कृति संगोष्ठी प्रतिवेदन,२०६९.
- लोकनायक सलहेस (निबन्ध संग्रह) २०६९ ।
- लोकनायक सलहेस( द्वितीय खण्ड) (निबन्ध संग्रह) २०७० ।
सम्मान
- नेपाल राजकीय प्रज्ञा-प्रतिष्ठान द्वारा प्रदत्त प्रथम ‘मायादेवी प्रज्ञापुरस्कार’ द्वारा सम्मानित : २०५२ साल,
- विद्यापति सेवा संस्थान, दरभङ्गा द्वारा ‘मिथिला विभूति’ सम्मान,
- शेखर प्रकाशन, पटना द्वारा ‘शेखर सम्मान’,
- नेपाली मैथिली साहित्य परिषद्, जनकपुरद्वारा ‘वैदेही प्रतिभा पुरस्कार’,
- अन्तराष्ट्रिय मैथिली सम्मेलन मुम्बई द्वारा ‘मिथिलारत्न’ सम्मान,
- मधुरिमा नेपाल द्वारा ‘मधुरिमा सम्मान’,
- चेतना समिति,पटना द्वारा यात्री चेतना पुरस्कार,
- साझा प्रकाशन द्वारा साझा लोक संस्कृति पुरस्कार (२०६८),
- विद्यापति मैथिली भाषा साहित्य पुरस्कार। २०६९)
- पार्वती प्रतिष्ठान, सिसोटिया सर्लाहीद्वारा ‘पार्वती सम्मान’ आदि दर्जनो सम्मान, पुरस्कार प्राप्त।
विशेष
- जनकपुरको बृहत् परिक्रमा (निर्देशन, लेखन) नेपाल टेलिभिजनबाट प्रसारित हुँदै आएको वृत्तचित्र।
- आध्यात्म र मोक्षको पवित्र भूमि : जनकपुरधाम, नेपाल टेलिभिजनमा प्रसारित आलेख वृत्तचित्र
- एकटा आओर वसन्त, मैथिली टेलिफिल्मको कथा, पटकथा एवं गीत लेखन ।
- अरिपन, गीति एलबम अपन गीतक संग प्रसारित।
सामाजिक सेवा
- अध्यक्ष, मैथिली साहित्य उत्सव, नेपाल
- अध्यक्ष, तराई जनजाति अध्ययन प्रतिष्ठान, जनकपुर
- अध्यक्ष, जनकपौर ललित कला प्रतिष्ठान, जनकपुर
- सचिव, दीनानाथ भगवती समाज कल्याण गुठी, जनकपुर
- राष्ट्रिय पार्षद, नेपाल पत्रकार महासंघ, धनुषा
- काठमाडौंमा आयोजित सार्कस्तरीय कवि गोष्ठीमा मैथिली भाषाको प्रतिनिधित्व गरेको
- नेपाल प्रज्ञाप्रतिष्ठानका पूर्व प्राज्ञ परिषद सदस्य
- पूर्व अध्यक्ष, साझा प्रकाशन सहकारी संस्था लि., पुलचोक, ललितपुर
विशेष उल्लेखनीय
- नेपालक पहिल आधुनिक कथा संग्रह “तोरा संगे जयबौ रे कुजबा”१९८४ ई. क प्रणेता।
- नेपालक पहिल आ आइ धरि एक मात्र साहित्यकार जकर कथा संग्रह “तोरा संगै जयबौरे कुजबा” क प्रकाशन बिहार (भारत) क सरकारी संस्था मैथिली अकादमी कएलक।
- सम्पूर्ण मैथिली साहित्यमे पहिल प्रेमपरक दीर्घकविता “नहि, आब नहि” क कवि ।
- नेपाल राजकीय प्रज्ञा-प्रतिष्ठानसँ पहिल बेर प्रदान कएल गेल “मायादेवी प्रज्ञा-पुरस्कार” (२०५२) क प्राप्तकर्ता जकर प्रशस्तिमे लिखल गेल छल-मैथिली भाषा साहित्य एवं मैथिली पत्रकारिताक क्षेत्रमे विशिष्ट योगदानक लेल।
- नेपालसँ प्रकाशित पहिल मैथिली समाचारपत्र “गामघर साप्ताहिक “क सम्पादन-प्रकाशन, जे अनवरत रूपें विगत तीस वर्षसँ प्रकाशित भए रहल अछि।
- नेपालसँ प्रकाशित पहिल आधुनिक कविता संग्रह “बन्न कोठरी औनाइत धुआँ”कवि।
- नेपालक पहिल मैथिली कवि जकर कविता बंगला भाषामे अनुवाद भई साहित्य अकादमी, दिल्लीक संग्रहमे छपल।
- पहिल साहित्यकार जकरा साझा प्रकाशन, ललितपुर द्वारा सर्वप्रथम “साझा लोक संस्कृति” पुरस्कार प्रदान कएल गेल।
- नेपालक पहिल मधेशी एवं मैथिली साहित्यकार जे साझा प्रकाशनक गरिमामय अध्यक्ष पद पर नियुक्त भेल आ प्रज्ञा-प्रतिष्ठानमे सदस्य नियुक्ति (२०६७, माघ २१ गते) धरि बनल रहल ।
- नेपालक पहिल मैथिली साहित्यकार जे सर्वप्रथम नेपाल प्रज्ञा-प्रतिष्ठानक प्राज्ञ सभा सदस्य बनल आ वादमे प्राज्ञ परिषद सदस्य सेहो वर्तमानमे अछि।
- साझा प्रकाशनक अध्यक्षक रूपमे पहिल बेर नेपाली बाहेक मैथिली समेतक भाषाक प्रकाशनक शुभारम्भ कएल, जाहिमे पहिल मैथिली बालकथा संग्रह “बगियाक गाछ” प्रकाशित भेल।।
- नेपालमे पहिल बेर काठमाण्डू अन्तर्राष्ट्रिय मैथिली सम्मेलन (२०६७) क सफलतापूर्वक आयोजन कएल, जकर उद्घाटन नेपालक राष्ट्रपति आ विसर्जन नेपालक उपराष्ट्रपति कएलनि ।
- काठमाण्डूमे आयोजित सार्कस्तरीय कवि गोष्ठीमे सर्वप्रथम नेपालक मैथिली कविक रूपमे प्रतिनिधित्व कएल।
- नेपालक पहिल साहित्यकार जकर रचना नेपालक पाठ्यक्रममे मात्र नहि विहारक मैथिली पाठ्यक्रममे सेहो पढाई भऽ रहल अछि।
- नेपालक सर्वाधिक मौलिक रचनाक लेखक । एखन धरि तीन दर्जनधरि सभ पुस्तक प्रकाशित।
- तत्कालीन नेपाल राजकीय प्रज्ञा-प्रतिष्ठानक प्राज्ञ सभाक सदस्य होइते सर्वप्रथम प्रज्ञा-प्रतिष्ठानद्वारा मैथिलीमे “आँगन” पत्रिकाक प्रकाशन प्रारम्भ कएल ।
अन्य गतिविधि
- अन्तर्राष्ट्रिय मैथिली सम्मेलन, दिल्लीक आयोजनमे होब बला अन्तर्राष्ट्रिय सम्मेलनमे भारतक मुम्बई, कलकत्ता, चेन्नई, तीरुपति आ गुआहाटीमे नेपालक प्रतिनिधि मंडलके नेतृत्व करैत भाग लेल ।
- तहिना रायपुर छत्तिसगढ मे २०१३मे सम्पन्न अन्तराष्ट्रिय मैथिली सम्मेलनमे उदघाटनकर्ताक रुपमे सम्मिलित।
- “एकटा आओर वसन्त” फिल्मक निर्माण/कथा/पटकथा/सम्वाद/गीत लेखन ।
- नेपाल टेलिभिजन लेल जनकपुरधाम पर डकुमेन्ट्री लेखन/प्रदर्शन ।
- “सीता” लगायतक किछ नेपाली फिल्ममे गीत लेखन ।
- नेपाल सरकार संस्कृति मंत्रालयद्वारा गठित विद्यापति पुरस्कार कोषक विधान/मापदण्ड निर्धारण कार्यदलक सदस्य आ अन्तराष्ट्रिय स्तरक अवधारणा पत्र प्रस्तुत (वादमे एहिमे व्यापक परिवर्तन क) विवादित बनादेल गेल)।
- नेपाल पत्रकार महासंघक कार्यवाही अध्यक्ष (धनुषा) आ नेपाल प्रेस युनियन, (धनुषा)क अध्यक्षक रूपमे काज क चुकल।
- नेपाल प्रज्ञा-प्रतिष्ठानक प्राज्ञ सदस्यक हैसियतसं मैथिली लोक नाट्य जट-जटिनक गीत संकलन का तकरा रेकर्डिङ कराओल आ जटजटिनक कथानकके नाट्य रुपान्तर का मंचपर प्रदर्शित कएल जे अद्यावधिक जारी अछि।
- नेपाल प्रज्ञा-प्रतिष्ठानद्वारा राजा सलहेसपर नेपाल-भारतक विद्वान सभक गोष्ठी कएल आ कार्यपत्र सहित एकटा पुस्तक प्रज्ञा-प्रतिष्ठानसं “लोकनायक सलहेस” प्रकाशित कएल । तहिना मिथिलाक लोकगाथा नायक दीना भद्रीपर गोष्ठीक आयोजन आ पुस्तक प्रकाशन ।
- जनकपुरधाममे सर्वप्रथम “अखिल नेपाल मैथिली साहित्य परिषद्”क गठन २०३० सालमे कएल आ लगभग डेढ दशक धरि विद्यापति पर्व लगायत अन्य मैथिली गतिविधि संचालन कएल ।
- मैथिली पत्रिका “अर्चना” “आजुर” आ “गामघर” क माध्यमसँ आइ काल्हिक बहुतो मैथिली साहित्यकारके साहित्य क्षेत्रमे पदार्पणक अवसर प्रदान कएल।
- राष्ट्रिय, अन्तर्राष्ट्रिय स्तरक गोष्ठी, सेमिनार सभमे कार्यपत्र प्रस्तोता एवं सहभागिताक रूपमे आमंत्रित भा भाग लेल ।
- नेपाल प्रज्ञा-प्रतिष्ठानमे सर्वप्रथम विद्यापति स्मृति पर्व मनएबाक शुभारंभ कएल ।
- आजक तिथिमे नेपालमे मैथिली साहित्यक कोनो विधामे सर्वाधिक रचना लिखबाक श्रेय प्राप्त ।
- नेपाल सरकार, संस्कृति मन्त्रालयद्वारा राष्ट्रगानके मैथिली अनुवाद करएबाक कममे मैथिली अनुवादक हेतु विज्ञ मनोनीत कएलापर राष्ट्रगानके मैथिलीमे अनुवाद कए मूल गीतक संगीतकार अम्बर गुरुङसँ प्रमाणित करा मन्त्रालयमे बुझाओल ।
- सम्प्रति मैथिली, भोजपुरी, नेपाली, हिन्दी, अंग्रजी लगायतक भाषामे लेखन जारी ।

robotstxt: allowed

filter: keep


text:
निर्वाचन आयोग (नेपाल)
निर्वाचन आयोग नेपालम बालिग मताधिकारक आधारम संसद, गाउँ, नगर तथा जिलाक स्थानीय निकायसभक स्वतन्त्र निर्वाचन सम्पन्न कराव उद्देश्यसँ स्थापना भेल संबैधानिक अंग छी।
पृष्ठभुमि[सम्पादन करी]
नेपाल सरकार वैधानिक कानून, २००४ र्सवप्रथम गाउँ पञ्चायत, आर जिला पञ्चायतसभम निर्वाचित जनप्रतिनिधिसभ रहेके व्यवस्था केनेए छल। अन्तरिम शासन विधान,२००७ निर्वाचन आयोगक व्यवस्था भेल आर आयोगक पहिलो प्रमुख निर्वाचन आयुक्त पदमा श्री सुवर्ण सम्शेर ज.ब.रा नियुक्त भेल। नेपाल अधिराज्यक संविधान, २०१५ अर्न्तर्गत नेपालम प्रतिनिधि सभाक लेल फाल्गुण ७, २०१५ म पहिल संसदीय आम निर्वाचन सम्पन्न भेल। नेपालक संविधान, २०१९ अर्न्तर्गत गाउँ तथा नगर तहक प्रतिनिधिक लेल प्रत्यक्ष निर्वाचन सम्पन्न भेल। ईसभ निकायक प्रतिनिधिसभ मध्येसं उपर तह जिला, अञ्चल आर राष्ट्रिय पञ्चायत (राष्ट्रिय विधायिका)क निर्वाचन सम्पन्न भेल छल।
नेपाल अधिराज्यक संविधान,२०४७ एकर प्रस्तावनाम आधारभूत मानव अधिकार सुरक्षितक बालिग मताधिकार, संसदीय शासन प्रणाली, संवैधानिक राजतन्त्र आर बहुदलीय प्रजातन्त्रक सुदृढीकरण उल्लेख कएल गेल अछि । वाहि संविधानक भाग १५ म धारा १०३ सँ १०८ धरि निर्वाचन आयोगक गठन प्रक्रिया, काम, कर्तव्य आर अधिकार, निर्वाचन क्षेत्र निर्धारण आयोग,निर्वाचन विशेष अदालतक व्यवस्था उल्लेख कएल गेल अछि।
उद्देश्य[सम्पादन करी]
नेपाल अधिराज्यक संविधान, २०४७ क प्रस्तावनाम उल्लेख भेल अनुसार बालिग मताधिकारक आधारम संसद तथा गाउँ, नगर र जिलाक स्थानीय निकायसभक निर्वाचन स्वच्छ आर स्वतन्त्र रूपमा सम्पन्न कार्य ।
कार्यक्षेत्र र जिम्मेवारी[सम्पादन करी]
- संसद तथा गाउँ, नगर आर जिलाक स्थानीय निकायसभक निर्वाचन सञ्चालन, रेखदेख, निदर्शेन आर नियन्त्रण कार्य, सोहि प्रयोजनक लेल मतदाता नामावली तयार करवाक कार्य,
- मतदाता परिचयपत्र तयारी आ व्यवस्था कार्य,
- मतदान केन्द्रक निर्माण तथा पुनरावलोकन कार्य,
- राजनैतिक दल दर्ता कार्य,
- मतदाता सचेतना कार्यक्रम सञ्चालन कार्य,
- निर्वाचनसँ सम्बन्धित विषयम तालीम तथा अभिमुखीकरण कार्यक्रम सञ्चालन कार्य,
- स्वतन्त्र आर स्वच्छ रूपमा निवार्चन सम्पन्न कार्य निर्वाचन प्रकृयासभम सुधार कार्य,
- अन्य मुलुकसभसँग निर्वाचन सम्बन्धी अनुभवसभ आदान प्रदान कार्य,
- निवार्चन सम्बन्धी ऐन्सभ मस्यौदा तयार कार्य आर नियमसभ बनेवाक कार्य,
- निर्वाचन सम्बन्धी निर्देशिकासभ तयार कऽ लागूके कार्य।
सम्बन्धित निकायसभ[सम्पादन करी]
- नेपालका सम्पूर्ण ७५ जिला रहल जिला निर्वाचन कार्यालयसभ।
सम्पर्क ठेगाना[सम्पादन करी]
निर्वाचन आयोग
कान्तिपथ, काठमाडौंं, नेपाल
फोन: (९७७ १) ४२२८६६३
फ्याक्स: (९७७ १) ४२२९२२७
ईमेल: info@election.gov.np


text:
मिथिला मे एकटा कहबी अछि– ज्यों उपजतो पाट, त दखिह ठाठ...। सोन अर्थात जूट मिथिला क किसान लेल केवल फसल मात्र नहि रहल, अपितु इ एहि ठाम क संस्कृति क हिस्सा सेहो अछि । जूट स संबंध खत्म भेलाहक मतलब भेल एहि ठामक संस्कृति स संबंध टूटब । कहियो ‘’हरियर नोट’’ आओर ‘’गोल्डेन फाइबर’’ क नाम स विख्यात बिहार क जूट आइ अपन अस्तित्व लेल संघर्षरत अछि । सरकार आ समाजक अवहेलना आ उदारवाद स उपजल प्लास्टिक प्रेम एहि ‘’गोल्डेन फाइबर’’ कए ‘’गोल्डेन हिस्ट्री’’ मे बदलि देलक अछि । एकटा समय छल जखन विश्व क कुल उत्पादन क 80 फिसदी जूट क उत्पादन असगर बंगाल करैत छल । बंगाल मे जूट कारोबार जखन शुरु भेल छल तखन बिहार सेहो ओकर हिस्सा छल । बिहार बंगाल स अलग भेल तथापि बिहार मे जूट क रकबा कम नहि भेल । बिहार मे जूट लेल बाजार सेहो प्रयाप्त छल । आजादी क समय विश्व क 80 फिसदी जूट प्रोसेसिंग भारत क कुल 90टा जूट मिल मे होइत छल । मुदा देश क विभाजन जूट कारोबार कए प्रभावित केलक । ओना एखनो देश मे समग्र जूट मिल क संख्या 79 अछि, जाहि मे 62 टा असगर पश्चिम बंगाल मे, सातटा आंध्रप्रदेश मे, बिहार आ उत्तर प्रदेश मे तीन-तीन टा, असम, ओडिशा, त्रिपुरा आ छत्तीसगढ़ मे एक–एक टा जूट मिल अछि। ‘’गोल्डेन फाइबर’’ स ‘’गोल्डेन हिस्ट्री’’ मे बदलि गेल जूट क यात्रा पर बहुत तार्किक ढंग स प्रकाश देबाक कोशिश केलथि अछि पत्रकार सुनील कुमार झा आ कुमुद सिंह । -: समदिया
18वीं शताब्दी मे पटुआ बनल जूट
कहबा लेल जूट क मिथिला मे कईटा नाम अछि, कियो सोन, त कियो एकरा पटुआ कहैत अछि। मुदा ‘जूट’ शब्द संस्कृत क ‘जटा’ वा ‘जूट’ स निकलल बुझाइत अछि । यूरोप मे 18वीं शताब्दी मे सबसे पहिने एहि शब्दक प्रयोग भेटैत अछि, यद्यपि ओहि ठाम एकर आयात 18वीं शताब्दी क पूर्व “पाट” क नाम स होइत रहल छल । 1590 मे अबुल फजल लिखल आइन-ए-अकबरी सन कईटा दस्तावेज कहैत अछि जे जूट क प्रयोग भारत मे कपडा क रूप मे सेहो खूब होइत छल । दस्तावेजक अनुसार भारतीय खास कए मिथिला आ बंगाल मे सफेद जूट स बनल वस्त्र क प्रयोग बहुतायात मे होइत छल । 17वीं शताब्दी मे जखन अंग्रेज भारत आयल, तखन ईस्ट इंडिया कंपनी जूट क पहिल वितरक बनल आ एकर निर्यात पैघ पैमाना पर शुरु भेल । एहि स पहिने भारत मे जूट क उत्पादन केवल घरेलू उपयोग लेल होइत छल । 18वीं शताब्दी क प्रारंभ मे कंपनी स्कॉटलैंड क डूडी मे अपन पहिल कारखाना लगेलक । एकर संगहि भारतीय जूट कए स्कॉटलैंड क डूडी पठेबा लेल कलकत्ता क हुगली तट पर बंदरगाह बनाउल गेल । कच्चा माल आ सस्ता मजदूर दूनू भारत मे उपलब्ध छल, एहन मे मिस्टर जॉर्ज ऑकलैड डूडी नामक स्कॉटलैंड क जूट कारोबारी कए बुझायल जे स्कॉटलैंड मे जूट कारखाना महग धंधा अछि । कंपनी 1855 मे हुगली नदी क तट पर रिशरा मे पहिल जूट मिल खोललक । चारि साल बाद मिस्टर जॉर्ज ऑकलैड क देखा-देखी पॉंचटा आओर नव मिल शुरु भ गेल । 1910 तक एकर संख्या 38 भ गेल । 1880 स पहिने तक पूरा विश्व जूट लेल कलकत्ता आ डुंडी पर निर्भर रहैत छल, मुदा 1880 क बाद जूट फ्रांस, अमेरिका, जमर्नी, बेल्जीयम, इटली, रूस आ आस्ट्रीया तक पहुंच गेल । एहि दौरान भारत क जूट उद्योग सेहो खूब विस्तार पौलक । 1930 में दरभंगा महाराज कामेश्वर सिंह कालकाता क संग संग समस्तीपुर क मुक्तापुर मे सेहो एकटा जूट मिल खोललथि त 1934 मे कोलकाताक तीनटा कारोबारी संयुक्त रूप स कटिहार जूट मिलक स्थापना केलथि । रायबहादुर हरदत राय सेहो 1935 में कटिहार मे जूट कारखाना लगौलथि । कटिहार आ समस्तीपुर मे मुख्य रूप स बोरा निर्माण होइत छल । हाल क दशक मे कटिहार क दूनू मिल बंद भ चुकल अछि, ओना पूर्णिया मे एहि मिल क दूटा इकाई एखनो चालू अछि, जाहि मे स एकटा मे बोरा त दोसर मे कपडा बनेबाक काज भ रहल अछि ।
1930 मे रामेश्वर जूट मिल स राखल गेल आधारशिला
बिहार मे जूट कारखाना क आधारशिला रखनिहार दरभंगा महाराज कामेश्वर सिंह छलाह । 1930 मे कामेश्वर सिंह विन्सम इंटरनेशनल लिमिटेड नामक कंपनी क अंतर्गत कलकत्ता क संग संग समस्तीपुर जिला क मुक्तापुर मे सेहो रामेश्वर जूट मिल क स्थापना केलथि । तकरीबन 69 एक़ड जमीन पर स्थापित एहि औद्योगिक इकाई मे स्थापना काल मे करीब 5 हजार मजदूर आ 150 कर्मी कार्यरत छलाह । 4 सौ करघा क क्षमता वाला एहि मिल मे तीन सत्र मे कर्मी कार्य क निष्पादन करैत छल । ओ काल खंड कोसी अंचल क मजदूर आ किसान लेल स्वर्णकाल कहल जाइत अछि । एहि मिल क मजदूर अपन परिवार क भरण-पोषण क खुशहाली क जिन्दगी जीबैत छल । मिल कए कच्चा माल पूर्णिया, सुपौल, अररिया आ किशनगंज समेत राज्यक अन्य जिला क किसान उपलब्ध करबैत छलाह । आइ स्थिति इ भ चुकल अछि ज करीब सा़ढे नौ दशक पुरान मिल मे कार्यरत मजदूर क संख्या जतए ढाई हजार तक पहुंच गेल अछि ओतहि कर्मीक संख्या महज सवा सौ क आस-पास अछि ।
कहियो मांग पूरा करब छल मुश्किल, आइ पडल अछि माल
रामेश्वर जूट मिल क इतिहास कहैत अछि जे अपन सर्वाधिक उत्पादन क बावजूद एकटा समय छल जखन इ बाजार क मांग पूरा नहि करि पाबि सकल छल, वर्तमान मे मिल प्रबंधन लेल तैयार जूट क बोरा एकटा समस्या बनल अछि । मिल सूत्र क मानि त फिलहाल जूट मिल मे करीब 12 स 13 करोड़ टकाक तैयार बोरा गोदाम मे प़डल अछि । बाजार मे मांग नहि रहबाक कारण एकर बाजार नहि अछि । मिल क एकटा पुरान कर्मी रामवतार सिंह कहैत छथि जे एहन स्थिति रातोराति नहि भेल अछि । दरअसल 80 दशक मे सरकारी स्तर पर विदेशी कंपनी सब कए लाभ पहुंचेबाक नीति जूट मिल कए संकट कए बढा देलक । आइ सरकारी स्तर पर सेहो विदेशी कंपनीक प्लास्टिक बोरा क ध़डल्ले स प्रयोग भ रहल अछि । जखनकि जूट क बोरा गोदाम मे पडल अछि । देखल जाये त पिछला 30 साल मे जुट क विकल्प दिस बाजार तेजी स बढैत गेल आ धीरे-धीरे भारतीय बाजार जूट स अपना कए दूर करैत रहल । आइ बेशक रामेश्वर जूट मिल मे निर्मित बोरा क मांग नहि कए बराबर रहि गेल अछि, मुदा रामेश्वर जूट मिल निर्मित बोरा क मांग पंजाब मे सर्वाधिक होइत छल । एकर अलावा हरियाणा, उत्तराखंड आ उत्तर प्रदेश सन राज्य स सहो भारी मात्रा मे जूट क बोरा क मांग कैल जाइत छल । मिल क प्रशासनिक प्रबंधक आरके सिंह क कहब अछि जे 2012 आ 2014 मे मिल कए भारी आर्थिक क्षति भेल, जखन मिल क गोदाम मे आगि लागल आ करोड स बेसी क संपत्ति खाक भ गेल। पिछला घटना कए छोडि दी तखनो 19 अप्रैल, 2014 मे भेल दुर्घटना मे मिल कए करीब 7 स 8 करोड़ टकाक नुकसान भेल । कहियो बिहार क पटुआ स किसान आ मजदूर कए सोन क भाव देनिहार रामेश्वर जूट मिल आइ अपन अस्तित्व रक्षा लेल संघर्ष क रहल अछि । दू साल क अवधि मे दूटा पैघ आपदा क सामना क चुकल कारखाना अपन पुरान तेबर मे पुन: तैयार हेबाक हर संभव प्रयास क रहल अछि । मुदा प्राकृतिक आपदा क संग संग सरकारी बेरुखी एकर विकास मे वाधक बनल अछि ।
जूट नगरी छल कटिहार
बिहार मे तीनटा मे स दूटा जूट मिल असगर कटिहार मे अछि । एहि कारण स कहियो कटिहार कए जूट नगरी कहल जाइत छल । समस्तीपुर में 1930 में स्थापित भेल रामेश्वर जूट मिलक ठीक चारि साल बाद 25 जून, 1934 कए कलकत्ता क तीनटा कारोबारी क्रमश: बिनोद कुमार चमरिया, रामलाल जयपुरिया आओर विजय कुमार चमरिया संयुक्त रूप स कटिहार जूट मिल लि. क स्थापना केलथि । एकर कारपोरेट आइडेंटिफिकेशन नंबर (CIN) –u17125wb1934pl007999 आ पंजीयन संख्या 007999 छल । एहि कंपनी क कार्यालय 178, दोसर तल्ला, महात्मा गांधी रोड, कोलकाता-07, प. बंगाल दर्ज अछि । 71.07 एकड मे अवस्थित एहि कारखाना कए 30 मैट्रिक टन उत्पादन क्षमता छल । एहि ठाम करीब 5 हजार लोक कए रोजगार भेटल छल । एहि कारखाना कए खुजलाक एक साल बाद 1935 मे राय बहादुर हरदत राय सेहो कटिहार मे एकटा जूट मिलक स्थापना कलथि । जे आइ राष्ट्रीय जूट विनिर्माण लिमिटेड क उपक्रम अछि । प्रतिदिन 17 मैट्रिक टन उत्पादन करनिहार एहि मिल मे करीब 1 हजार लोक कए प्रत्यक्ष रोजगार छल, जखन कि करीब 50 हजार किसान एहि मिल स सीधा जुडल छलाह । कहल जाइत अछि जे पाट स ठाठ देखेबाक परंपरा एहि ईलाका क किसान कए एहि दूनू मिल क देन छल । मिल बंद भेल त पाट आ ठाठ दूनू बिला गेल । आइ बेशक कटिहार क परिचय धूमिल भ गेल अछि, मुदा कटिहार मिल क उत्पाद क पहचान समस्त भारत मे छल । बोरा क संग संग एहि ठाम बनल जूट क अन्य उत्पाद क मांग देश स विदश तक मे छल । पंजाब, हरियाणा, उत्तराखंड आ उत्तर प्रदेश सन राज्य स सहो भारी मात्रा मे जूट क सामान मांग कैल जाइत छल । संगहि नेपाल एकर एकटा पैघ बाजार छल ।
जिनगी क आस मे मरि गेल कारखाना
ओना त 1947 क विभाजन एहि कारोबार कए खासा प्रभावित केलक, मुदा बिहार मे सत्तर स बदतर होइत गेल स्थिति । देखल जाय त देश विभाजन क फलस्वरूप जूट उत्पादन क लगभग तीन चौथाई जूट क्षेत्र पूर्वी पाकिस्तान मे चल गेल, जखन कि जूट मिल सब भारत क हुगली नदी क कछैर मे कच्चा माल लेल तरसैत रहल । पाकिस्तान आ भारत मे संबंध लगातार खराब होइत गेल, जाहि स जुट क संबंध कहियो जुडि नहि सकल । बिहार क जूट उद्योग कए कच्चा माल या बाजार क कहियो कमी नहि रहल, मुदा बंगाल मे जूट क संकट बिहार क कारखाना कए सेहो वाम आंदोलनक भेंट चढा देलक । बंगालक वाम आंदोलन आ देश क अराजक राजनीतिक हालात क कारण निजी प्रबंधन कोनो ठोस निर्णय लेबा मे असमर्थ भ गेल । कारखाना क हालत दिन ब दिन बदतर होइत गेल । तथापि न्यूनतम मजदूरी, पेंशन, भविष्यनिधि, स्वास्थ्य सुविधा मे कटौती क वामपंथी नेताक आरोप क बावजूद किसान-मजदूर मिल मे उत्पादन बढेबा लेल सक्रिय छल । अंतत: वामपंथी दलक दबाव मे आबि 1980 मे सरकार एकटा महत्वपूर्ण डेग उठेलक आ राष्ट्रीय जूट विनिर्माण निगम (एनजेएमसी) लिमिटेड क स्थापना केलक । छहटा जूट मिलक राष्ट्रीयकरण क देलक । एहि मे कटिहार क राय बहादुर हरदत राय मिल सेहो शामिल अछि । सन् 1935 मे स्थापित एहि कारखाना क 18-8-1978 कए भारत सरकार द्वारा अधिग्रिहित कैल गेल । 20-12-1980 कए कारखाना क राष्ट्रीयकरण कैल गेल । पिछला 35 साल मे सरकार कंपनी क पुनरुद्धार लेल करोडो टका खर्च केलक । पिछला दशक मे सेहो 1562.98 करोड़ क पैकेज मंजूर केलक आ 6815.06 करोड़ क ऋण बकाया आ ब्याज माफ केलक । एकर बावजूद सबटा छह इकाइ 6 स ल कए 9 साल स चल नहि रहल अछि । पुनर्बहाल पैकेज क तहत कटिहार मिल कए चालू करबाक छल, मुदा संभव नहि भ सकल अछि । उम्मीद छल जे एहि मिल कए चालू भेला स बिहार मे 5 हजार स बेसी लोक कए प्रत्यक्ष रोजगार भेटत । दस्तावेज क अनुसार 2004 स 2010 तक उत्पादन ठप (मिल बन्द) रहल । 2007 मे कर्मचारी क स्वेच्छा सेवा निवृति (भी.आर.एस) आ 2011 मे अधिकारी क स्वेच्छा सेवा निवृति भेल । 2010 मे कारखाना पुनर्जिवित भेल । 14-2-2011 कए कॉन्ट्रेक्टर क बहाली आ उत्पादन प्रारम्भ भेल । मुदा एहि सबहक बादो 6-7 जुलाई, 2013 क मध्य रात्रि कए आरबीएचएम जूट मिल मे तालाबंदी क देल गेल । मिल स जुडल रामसेवक राय क कहब अछि जे पुरान मशीन आ एनजेएमसी क मजदूर विरोधी नीति कारण स्थिति बिगडैत गेल । मील क उत्पादन क्षमता मे भारी गिरावट आयल । जतए प्रतिदिन 16-17 मैट्रिक टन उत्पादन होइत छल ओतहि मुश्किल स 10 मैट्रिक टन भ गेल । दोसर दिस वामपंथी यूनियन क हो हल्ला सेहो बढैत गेल । एहि दबाव क कारण यूनिट हेड डीके सिंह पत्नी क बीमारी क बहाना बनाकए बिना सूचनाक कटिहार स विदा भ गेलाह । चारि दिन बाद मिल क प्रबंधक एसके विश्वास त्यागपत्र द कए चलैत बनलाह । लगभग एक मास तक पूरा मिल श्रम अधिकारी नवीन कुमार सिंह आ एकटा सुरक्षा प्रहरी द्वारा चलैत रहल । अंतत: मशीन क मरम्मति आ रंग-रौगन क बहाना बनाकए 6-7 जुलाई, 2013 क मध्य रात्रि कए आरबीएचएम जूट मिल मे तालाबंदी क देल गेल । एहिने इतिहास कटिहार जूट मिल क सेहो अछि । कटिहार जूट मिल लि. कए बिहार राज्य वित्तीय निगम 13 सितंबर, 2001 मे चलेबा मे असमर्थ भेला पर गोविंद शारदे क कंपनी सनवायो मैन्यूफैक्चर प्रा. लि. कए सौंप देलक । राज्य वित्तीय निगम क अधिनियम 1951 क तहत अंडर सेक्सन 29 व 30 क तहत सनवायो मैन्यूफैक्चर प्रा. लि. कए कटिहार जूट मिल लि. क 77.07 एकड जमीन बेच देलक । कंपनी क प्रबंधनक श्याम सुंदर बेगानी क कहब अछि जे कंपनी मांग कम रहबाक कारण घाटा में चलि रहल छल, जाहि कारण 20 मार्च, 2013 कए गोविंद शारदे अपन कटिहार जूट मिल बंद करबाक नोटिस लगा देलथि । दोसर दिस कंपनी क गोदाम मे भीषण अगलगी भेल जाहि मे हजार क्विटल क करीब जूट राख भ गेल । एहि स पूर्व सेहो एहि ठाम किछु छोट-मोट अगलगी भेल छल । कुल मिला कए मिल लेनिहार अपन पूंजी बीमा आ अन्य स्रोत स निकालबाक प्रयास मात्र केलथि, मिल चलेबा मे हुनकर प्रयास कम बुझायल । एकर परिणाम इ भेल जे जतए कंपनी क गेट पर ताला लागल अछि ओतहि कंपनीक जमीन पर कब्जा क मामला थाना तक पहुंच चुकल अछि । कारखाना स बेसी कारखाना क जमीन पर आइ बहस भ रहल अछि ।
पाट क पटरी पर विदा भेल किसान
जे पटरी कहियो पाट पठेबा लेल बिछाउल गेल छल, ओ पटरी ध पाट उपजेनिहार किसान आ पाट स बोरा तैयार करनिहार मजदूर आन देस पलायन करबा लेल मजबूर भ चुकल अछि । जूट उपजनिहार हजार क संख्या मे किसान आ कामगार प्रति वर्ष रोजगार क तलाश मे पलायन करैत छथि। सरकारी स्तर पर जूट उपजनिहार कए कोन प्रकार क सहयोग देल जा रहल अछि एकर अंदाजा महज जूट क न्यूनतम समर्थन मूल्य देखि कए पता चलि सकैत अछि । कहियो ‘’हरियर नोट’’ आओर ‘’गोल्डेन फाइबर’’ क नाम स विख्यात जूट 1984 मे 1400 टका प्रति क्विंटल छल, जखनकि 2014 मे यानि 30 साल बाद सरकार एकर न्यूनतम समर्थन मूल्य महज 1150 टका प्रति क्विंटल तय केलक अछि । पिछला 30 साल मे न्यूनतम समर्थन मूल्य क एहन अवमूल्यन आन कोनो नकदी फसल मे संभवत: नहि भेटत । जूट लगेनिहार किसान क दर्द एहि स बुझि सकैत छी । उल्लेखनीय अछि जे भारतीय जूट निगम कपड़ा मंत्रालय क तहत एकटा सार्वजनिक उपक्रम अछि आ इ किसान लेल कच्चा जूट क समर्थन मूल्य कए लागू करेबाक काज करैत अछि । इ स्थिति तखन अछि जखन किसान क हित मे सब साल कच्चा जूट आ मेस्टा लेल न्यूनतम समर्थन मूल्य तय कैल जाइत अछि । विभिन्न श्रेणी क मूल्य कए तय करबा काल निम्न श्रेणी क जूट कए हत्सोसाहित कैल जाइत अछि आ उच्च श्रेणी क जूट कए प्रोत्साहन देल जाइत अछि, ताकि किसान उच्च श्रेणी क जूट क उत्पादन लेल प्रेरित होइथि ।
राष्ट्रीय जूट नीति-2005
एहन नहि जे सरकारी अधिकारी लग जूट पर कहबा लेल किछु नहि अछि । सरकारी दस्तावेज देख कतिपय एहन नहि बुझना जायत जे किसान क दर्द सरकार नहि बुझि पाबि रहल अछि या सरकार कए एकर भान नहि अछि । सरकारी पदाधिकारी अपन स्तर पर बहुत किछु नीति तैयार केलथि अछि मुदा बिचौलिया आ भ्रष्टाचारी क जद मे आबि इ योजना सब धरातल पर पहुंचबा स पहिने दम तोडि दैत अछि । बदलैत वैश्विक परिदृश्य मे प्राकृतिक रेशा क विकास, भारत मे जूट उद्योग क कमी आ खूबी , विश्व बाजार मे विविध आ नूतन जूट उत्पाद क बढ़ैत मांग कए ध्यान मे राखि कए सरकार अपन लक्ष्य आ उद्देश्य कए पुनर्परिभाषित करबा आ जूट उद्योग कए गति प्रदान करबा लेल राष्ट्रीय जूट नीति-2005 क घोषणा केलक ।
एहि नीति क मुख्य उद्देश्य सार्वजनिक आ निजी भागीदारी स जूट क खेती मे अनुसंधान आ विकास गतिविधि मे तेजी आनब छल ताकि जूट किसान नीक प्रजाति क जूट क उत्पादन करथि आ हुनका प्रति हेक्टेयर उत्पादन बढ़ए संगहि आकर्षक दाम भेटए । मुदा बिहार मे इ नीति कागज स बाहर एखन धरि देखबा लेल नहि भेटल अछि ।
किछु एहने हाल जूट प्रौद्योगिकी मिशनक सेहो अछि । सरकार जूट उद्योग क सर्वांगीण विकास आ जूट क्षेत्र क वृद्धि लेल ग्यारहवीं पंचवर्षीय योजना क दौरान पांच साल लेल जूट प्रौद्योगिकी मिशन शुरु केलक । 355.5 करोड़ क एहि मिशन मे सेहो कृषि अनुसंधान आ बीज विकास, कृषि प्रविधि, फसल कटाई आ ओकर बाद क तकनीकी, कच्चा जूट क प्राथमिक आ द्वितीयक प्रस्संकरण आ विविध उत्पाद विकास आ विपणन -वितरण स संबंधित चारिटा उपमिशन अछि । एहि उपमिशन कए कपड़ा आ कृषि मंत्रालय मिलकए लागू केलक, मुदा बिहार क किसान लेल इ एकटा सरकारी सपना स बेसी किछु नहि । एहिना जेपीएम अधिनियम बिहार मे कतए लागू भेल पता नहि । जूट पैकेजिंग पदार्थ (पैकेजिंग जिंस मे अनिवार्य इस्तेमाल) अधिनियम, 1987 (जेपीएम अधिनियम) नौ मई, 1987 कए प्रभाव मे आयल । एहि अधिनियम क तहत कच्चा जूट क उत्पादन , जूट पैकेजिंग पदार्थ आ एकर उत्पादन मे लागल लोक क हित मे किछु खास जिंस क आपूर्ति आ वितरण मे जूट पैकेजिंग अनिवार्य बना देल गेल अछि । एसएसी क सिफारिश क आधार पर सरकार जेपीएम,1987 क अतंर्गत जूट वर्ष 2010-11 लेल अनिवार्य पैकेजिंग क नियम कए तय केलक, एकर बाद अनाज आ चीनी लेल अनिवार्य पैकेजिंग क शर्त तय कैल गेल । तदनुसार , जेपीएम अधिनियम क अंतर्गत सरकारी गजट क तहत आदेश जारी कैल गेल जे 30 जून, 2011 तक वैध रहल । ओकर बाद सरकार एहि दिस देखबाक समय नहि निकाली सकल । बिहार मे प्रौद्योगिकी उन्नयन कोष योजना सेहो असफल रहल । एहि योजना क उद्देश्य प्रौद्योगिकी उन्नयन क माध्यम स कपड़ा / जूट उद्योग कए प्रतिस्पर्धी बनेबाक छल आ ओकर प्रतिस्पर्धात्मकता मे सुधार अनबाक संग संग ओकरा संपोषणीयता प्रदान करब छल । जूट उद्योग क आधुनिकीकरण लेल सरकार 1999 स एखन धरि 722.29 करोड़ क निवेश केलक अछि । पॉलिथिन पर प्रतिबंध क बाद उम्मीद छल जे जूट क दिन घुरत मुदा उदारीकरण क एहि दौर मे नियम कए ताक पर राखि सरकारी स्तर पर जूट क खरीद नहि होइत अछि । एहन मे जूट श्रमिक क कार्यस्थिति मे सुधार क कोनो सरकारी दावा झूठ क अलावा किछु नहि बुझाइत अछि । कहबा लेल सरकार जूट उद्योग क श्रमिक कए लाभ लेल एक अप्रैल, 2010 कए गैर योजना कोष क तहत कपड़ा मंत्रालय क अनुमोदन स नव योजना शुरु केलक । जूट क्षेत्र क श्रमिक लेल कल्याण योजना जूट मिल आ विविध जूट उत्पाद क उत्पादन मे लागल छोट इकाइ मे कार्यरत श्रमिक क संपूर्ण कल्याण आ लाभ लेल अछि । एकर अंतर्गत राजीव गांधी शिल्पी स्वास्थ्य बीमा योजना क तर्ज पर एहि क्षेत्र क श्रमिक कए बीमा सुविधा प्रदान कैल जेबाक छल । कहबा लेल राष्ट्रीय जूट बोर्ड एकरा लागू केलक । मुदा लाभ केकरा भेटल एकर सूची आइधरि नहि बनि सकल । कुल मिला कए निवेशक अभाव, सरकारक उपेक्षा आ अलाभकारी फसल भ चुलि जूट क किसान आब एहि फसल स मुंह मोडि रहल छथि । आब त इ बस किसान क जिद आ देसी उपयोगिता क बल पर हमर सबहक बीच ‘’गोल्डेन फाइबर’’ बुझू ‘’गोल्डेन हिस्ट्री’’जेकां अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa, Joot


text:
एभ्रिल लेभिन्ज
एभ्रिल रमोना लेभिन्ज (/ˌævrɪl ləˈviːn/ AV-ril-_-lə-VEEN, French: [avʁil laviɲ]; जन्म २७ सित्मबर १९८४)[१] एक क्यानेडेली गायिका, गीतकार आ अभिनेत्री छी।
बाल्यकाल[सम्पादन करी]
चलचित्र शुरुवात[सम्पादन करी]
अभिनेत्रीक रूपम[सम्पादन करी]
फेसन डिजाइनरक रूपम[सम्पादन करी]
व्यक्तिगत जीवन[सम्पादन करी]
विवहा[सम्पादन करी]
प्रसिद्धि[सम्पादन करी]
सन्दर्भ सामग्रीसभ[सम्पादन करी]
- ↑ Wang, Julia, "Avril Lavigne", People, मूलसँ अगस्त २९, २०१६-मे सङ्ग्रहित, अन्तिम पहुँच मार्च १८, २००९।
बाह्य जडीसभ[सम्पादन करी]


text:
ओहि मेडिकल कॉलेज आ अस्पतालक बगलक दबाइ दोकानमे बेस भीड़ भऽ गेल रहै. अस्पतालमे भर्ती रोगीक गारजियन सभक अपन बीमार परिजनसँ भेँट करबाक समय रहलाक कारणेँ दबाइ दोकानमे भीड़ होयब स्वभाविके छल. किएक त' जाबत, गारजियन अपन रोगीकेँ देखय आबय, ताहिसँ पहिने डॉक्टर जरूरी दबाइक पूर्जी रोगीकेँ थमहा देने रहै आ गारजियन सभ अबिते ओ पुर्जा लऽ दौड़य दबाइ दोकान दिस.
एहीक्रममे एक गोटे दबाइक बड़का पोलिथिन लेने एलै आ दोकनदारकेँ कहलकै-हमरा ई दबाइ सभ नहि लागत से आपस कऽ लिअ'. ओकर बाजबसँ बुझाइत छलैक जेना ओ बड़ धड़फरायल छल. दोकनदार ओकर दबाइ फिरा, कम्पूटरसँ बिल मिलाकेँ, जे पाइ भेलै से आपस कऽ देलकै आ ओ चल गेल.
कनिये कालमे एक गोटे आओर एलै। ......हमरा पेसेन्टक बेडपर सँ कियो दबाइक पोलिथिन चोरा लेलक, जाहिमे दबाइक संग-संग अहाँ दोकानसँ लऽ गेलहा कैशमेमो सेहो छैक, से यदि कियो ओहि दबाइकेँ आपस करय आबय तऽ हमरा फोन कऽ देब. दोकनदार कहलकै - ई दबाइ सभ आपस कऽ, पाइ लऽकऽ एकगोटे थोड़ेकाल पहिने चल गेल, आब हम किछु नहि कऽ सकैत छी.
ई सभटा घटनाक्रम देखि उपस्थित ग्राहक सभ सोचमे पड़ि गेल जे केहन समए आबि गेलैए जे लोक आब दबाइयो चोरबऽ लागल अछि. सभ अवाक आ स्तब्ध छल तखन.
— अनमोल झा
— अनमोल झा


text:
ⓘ रसायन शास्त्रमे नोबेल पुरस्कार
रसायन शास्त्रमे नोबेल पुरस्कार वार्षिक रुपमे रसायन शास्त्रमे उल्लेखनीय योगदान करनिहार वैज्ञानिकसभके शाही विज्ञान स्वीडीश एकेडमीद्वारा प्रदान कएल जाइत अछि । ई ५ नोबेल पुरस्कार रसायन शास्त्र, रसायन विज्ञान, साहित्य, शान्ति आ क्रिया विज्ञान तथा चिकित्सामे सँ एक छी जकरा सन् १८९५ मे अल्फ्रेड नोबेलक इच्छा अनुसार स्थापना कएल गेछल । ई पुरस्कार नोबेल फाउण्डेशनद्वारा प्रशासित आ एकेडमीद्वारा निर्वाचित पाँच सदस्य होइत अछि जे रसायनशास्त्रक लेल नोबेल समितिके प्रस्तावमे शाही विज्ञान स्वीडीश एकेडमीद्वारा सम्मानित कएल जाइत अछि । ई पुरस्कार प्रत्येक वर्ष दिसम्बर १० मे नोबेलक मृत्युक वार्षिकोत्सवमे एक वार्षिक समारोहमे स्टकहोममे प्रस्तुत कएल जाइत अछि । रसायन शास्त्रक नोबेल पुरस्कारके बहुतेक महत्वक संग वैज्ञानिकसभ देखैत अछि । रसायन शास्त्रक पहिल नोबेल पुरस्कार नेदरल्याण्डक ज्याकब्स हेन्रिक्सके हुनकर खोज "रासायनिक गतिशीलता आ समाधानमे आसमाटिक दवाब नियमसभ"क लेल सम्मानित कएल गेछल ।
1. पुरस्कार
रसायन शास्त्रमे नोबेल पुरस्कार विजेताके स्वर्ण पदक, एकटा वृत्तान्त देमएवाला डिप्लोमा आ मुद्रा सहितक राशि पाबैत अछि । सम्मानित मुद्राक राशि नोबेल फाउण्डेशनक वार्षिक आय उपर निर्भर करैत अछि । यदि एकेटा पुरस्कार एक सँ बेसी विजेतासभके सम्मानित करल जाइवाला अवस्थामे पैसाके ओहि अनुसार विभाजन करि पुरस्कार पाबैवाला सबके समानरूपमे देल जाइत अछि ।


text:
पृथक मिथिला राज्य क लेल मुहिम बा आन्दोलन आब नव नहि अछि। कियो 60 साल त कियो 100 साल पुरान हेबाक दावा करैत छथि । संस्थागत भेलाक बावजूद इ आंदोलन बेसी व्यक्तिगत रहल। मुदा पहिल बेर एहि मसला पर एहन आंदोलन भ रहल अछि जेकर संयोजन कोनो संस्था बा समूह क बैनर तर नहि कैल जा रहल अछि। दिल्ली क जंतर-मंतर पर कवि एकांत अपन अनशन पर बैसलाह, आ लोक हुनक समर्थन मे जमा होइत गेल। इ एकटा नव शुरुआत छी, ताहि किछु संगठन एहि अनशन कए अपन बैनर तर अनबाक प्रयास सेहो केलक, मुदा एकांत नव बाट पर आगू बढैत रहलाह। कवि एकांत संग आन्दोलन क किछु खास पहलु पर इ’समाद लेल गप केलैथि अछि पत्रकार सुनील कुमार झा । प्रस्तुत अछि गपशप क किछु खास अंश – समदिया
प्रश्न – कवि त कलम स आंदोलन करैत छथि, अहां अनशन स आन्दोलन पर उतरि गेल छी?
उत्तर – देखियो हम कवि छी, ताहि लेल बेसी संवेदनशील छी। दिनकर स ल कए बाबा नागार्जुन तक सब अपन कलम स लोक मे क्रांति अनबाक काज केलैथि अछि, मुदा हम एहि मामला मे बेसी संवेदनशील छी। हम मानैत छी जे हमर रचना लोक स बेसी हमरे करेज में आगि लगा रहल छल आ हम ई रास्ता पर उतरि गेलहुँ।
प्रश्न – आन्दोलन क विचार कोना आयल, कोन कारण रहल जे इ फैसला लेलहुं।
उत्तर – बिहार विकास पर चढबा लेल मिथिला क दोहन करै इ हमरा बर्दास्त नहि भेल। मिथिला दिन प्रतिदिन पाँछा जा रहल अछि आ मगध क्षेत्र दिन प्रतिदिन विकसित भ रहल अछि से हमरा सदिखन कचोटैत रहल छल। चिंगारी पजरैत-धधरैत आगि बनि गेल आ हम अनशन लेल चलि एलहुं। अनशन क लेल एकटा प्रस्ताव हम अंतरजाल पर रखने छलहुं जेकरा खूब रास समर्थन भेटल आ लोग सब हौसला बढेलक आ हम फैसला पर आगू बढि गेलहुं।
प्रश्न- की मिथिला अलग भेला स इ विकसित भ जाएत ?
उत्तर – देखू विश्वक सबसे बेसी जल संपदा हमरा लग अछि, खेती मे हम सेहो आगाँ छी। फेर की कारण छल जे हम दिन दूना राति चौगुना पिछड़ी रहल छी। आइ मुख्यमंत्री मगध कए छथि आ खाली मगध पर ध्यान द रहल छथि। मिथिला ओहिना अछि आ विकास खाली पटना आ नालंदा तक देखा रहल अछि। रामलीला मैदान स जे विशेष राज्यक दर्जा माँगल जा रहल छल सेहो मिथिलेक दशा पर कियाकि मिथिला बेसी पिछडल अछि।
प्रश्न – अहाँक अनुसार मगध क मुख्यमंत्री छथि ताहि लेल पटना आ नालंदा मे विकास भ रहल अछि, मुदा जखन मुख्यमंत्री मिथिलाक छलाह तखन त मिथिला आर चौपट भ गेल, त अलग राज्य बनला स कोना आगाँ बढ़त जखन की नेता मिथिला क रहत।
उत्तर – देखियो आब स्थिति दोसर अछि, ओ समय दोसर छल पहिने लोक भावुक भ कए वोट दैत छल मुदा आब विकास देखि कए मत देत। हम मानैत छी जे ओ समय मिथिलाक नेता मिथिलाकए लुटलक, मुदा आब समय बदलि रहल अछि। आब युवा राजनीति मे आबि रहल अछि जेकर विजन आ सोच बहुत आगाँ’ अछि। ओना हम अखैन नव छी आ एहि पर गंभीरता स सोचबाक जरुरत अछि जेकरा बाद मे सबहक विचार स पूरा कैल जैत।
प्रश्न – अहाँक आन्दोलन क मुख्य मुद्दा की, अलग मिथिला राज्य वा मिथिला क विकास ?
उत्तर – देखियो हमर इच्छा मिथिलाक विकास अछि, मुदा इ बिना अलग राज्यक संभव नहि होयत। आइ पाँच दशक स बेसी स लोक मिथिलाक लेल आन्दोलन क रहल छथि, मुदा परिणाम वैह ढ़ाक क तीन पात। मिथिला विकसित नहि भ रहल अछि। हम सब बुझि गेलहुं जे भीख स विकास नहि भेटत। आब हमरा सबकए भीख नहि अधिकार चाही। अलग मिथिला राज्य बनत तखने एकर विकास होयत।
प्रश्न – मिथिलाक लेल एतेक दिन स एतेक लोक आन्दोलन क रहल छथि, ओहि मे आ अहाँक आन्दोलन मे की अंतर ।
उत्तर – हमरा हिसाब स हमर आन्दोलन एहि मुहीम क एकटा नव आयाम देत, कियाकि हम आम जन स छी ना कोनो राजनितिक मंच स बा कोनो संस्था स हम जुडल नहि छी। हमर अनशन क मुख्य उद्देश्य आम जन क मोन मे इ बात देनाय अछि जे अलग मिथिला राज्य क बिना मिथिला क विकास संभव नहि अछि। आइ देखू हम आंदोलन शुरू केलहुं त हमरा संग भाई सब सेहो धरना पर बैस गेलैथि । 22 तारीख स तीन गोटे हमरा संग उपवास पर छथि। एकरा निश्चित एकटा अलग क्रांति कहल जा सकैत अछि। हमर मुख्य उद्देश्य जन-जनगरण केनाइ अछि नहि कि कोनो मंच स राजनीति केनाय।
प्रश्न – कवि एकांत क आन्दोलन क श्रेय कियो आर ल रहल अछि, मिथिला राज्य संघर्ष समिति क दावा अछि जे ओकर बैनर क तर अहां अनशन क रहल छी। एहन मे त अहांक अनशन राजनैतिक भ गेल।
उत्तर – देखियो सबस पहिने त इ कहब जे ओ खबरि बिना घटना स्थल पर एने आ बिना हमरा स संपर्क केने छापल गेल । हम अनशन पर छी ताहि लेल इ संभव नहि छल जे सब जगह जा कए हम गप करि, ओना हम सब ओ अखबारक मुख्य संपादक स गप केने छी आ एहि पर अपन प्रतिक्रिया दर्ज करा देलहुं अछि, ओ आश्वाशन देलैथि अछि जे एकरा में सुधारि क कए फेर स छापब। ओना हम साफ क दी जे हमर अनशन कोनो राजनितिक मंच क नीचा नहि भ रहल अछि मुदा कियो अगर समर्थन द रहल छथि त हुनका भगाउल सेहो नहि जा सकैत अछि। आइ मिथिला फ़ौंउडेशन, अखिल भारतीय मिथिला संघर्ष समिति आदि आदि संगठन हमरा सहयोग द रहल अछि।
प्रश्न – एहि अनशन क बाद की विचार अछि।
उत्तर – देखियो जा धरि सरकार हमर सबहक गप नहि मानत इ आन्दोलन एहिना चलैत रहत। ओना आइ हम सरकार कए एकटा ज्ञापन देलहुं अछि जाहि मे सब संगठनक सहभागिता रहल आ सभ अपन लैटरहैड पर एहि मुहिम क समर्थन करैत अलग मिथिला राज्यक माँग रूपी ज्ञापन सौपलक अछि।
प्रश्न – इ’समाद स गप करबा लेल बहुत बहुत धन्यवाद।
उत्तर – जय मिथिला।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
कटैत श्रेत्र,बटैत समाज
घ्राण शक्ति,
कटैत श्रेत्र,बटैत समाज,
कोशीक पेट खालि छल आर सबटा पसार गैऽ, बछड़ु ,बकरी, छकरी,सब शान्त स्वच्छ आकाशक क आँगन में विचरण करैत छल । किछु गाय पानि पिवैक लेल कोशीक कचहैर में गेल ,तऽ पानिक रंग आर तापमान बदलि चुकल छल । गाय रंभैऽ लागल, चरबाहा बुटुकुनमा दौड़ल आर पानि चुरुक में लऽ बाजल रौ !!. छौड़ा सब जल्दि चलैचल..
आय फेर कोशी पानि में तिब्बतिया गेरुवा रंग गिरा देलकउ .. !!
नै तऽ हिमालय पर वैशल बुढ़बा बाबाक जटा सँ त नियमे ।
देखै छहि ई !…उत्तरक मेघ कारिया आफत लकेऔतउ ..!!
चल-चल जल्दि चल !
किछुए कालक बाद विजली चमकैत मुसलाधार वर्षा हुए लागल ।
बाढ़िक प्रकोप फेर सब समुदाय कें खण्ड -खण्ड में बाँटि देलक ।
एहि क्षेत्रक किछु आदिवासी समुदाय जे प्राकृतिक संकेत कें निक जेंकाँ जनैत अछि ।
जहिना किछु परिवर्त्तन बुझवा में अवैत छैक ,तहिना ओ अपन अनुमान सत्यापित करैक लेल ,
जंगल में प्रस्थान करैत अछि-जेना पशु-पक्षी,किट-पतंग ,हवाक गंध आर ओकर दिशा ।
सुनल ऐछ कोनो विपतिक आभास पहिने पशु-पक्षी कें भेटैत छैक ।
चुटि अपनाकें सब सँ पहिने एकरा भाँपि अपन आवास बदलैत अछि ।
अखनो ई समुदाय केँ विपति काल में पुरान गाछ पड़ बाँसक मचान या खोपड़ी बना आश्रय पबैत छथि।
किंतु किछु स्वार्थी लोकनि प्रकृति केँ ध्वस्त करै लेल त्तपर छैथि।
नैं अछि ओतय मृत्यूक लेख,
जन-जीवन ,बाढ़िक भेंट।
-रूबी झा


text:
मैथिली फ़िल्म केँ नव ऊंचाई देनिहार झा विकास केर जन्मदिन पर प्रवीण शुभकामना
11 अक्टूबर 2020 । मैथिली जिन्दाबाद!! मैथिली फ़िल्म केँ ऊंचाई देनिहार झा विकास केर जन्मदिवस पर प्रवीण शुभकामना मधुर मैथिली यूट्यूब चैनल सँ नीक नीक लघुफिल्म...
कोरोनाकाल मे मैथिली फिल्म – भाषाक प्राण तत्त्व थिक फिल्म आ बढि रहल अछि...
२० सितम्बर २०२० । मैथिली जिन्दाबाद!! आइ एबीएम कालेज जमशेदपुर द्वारा एकटा महत्वपूर्ण वेबिनार केर आयोजन कयल गेल अछि। मैथिली भाषा-साहित्य पर कोरोनाक प्रभाव -...
आइ रिलीज होयत प्रवासी मजदूरक पीड़ा पर केन्द्रित गीत “मजदूर छी हम”
२८ जुलाई २०२० । मैथिली जिन्दाबाद!! सिद्धान्त शेखर, मैथिली जिन्दाबाद, मुम्बई । विगत कैक मास सँ कोरोना प्रलयक कारणे वैश्विक संकट तँ अछिये, जाहि वर्ग...
नेपालक महानगर विराटनगर मे फिल्म उद्योग
लेख - प्रवीण नारायण चौधरी विराटनगर मे फिल्म उद्योग आजुक संसार मे कैमरा लगभग सब हाथ मे अछि। लेन्स केर साइज भले अलग-अलग हो, पिक्चर केर क्वालिटी...
चर्चित आ लोकप्रिय गीतकार प्रकाश झा औता लाइव ‘दहेज मुक्त मिथिला’ पर ८ बजे...
२५ अप्रैल २०२०, मैथिली जिन्दाबाद!! https://www.youtube.com/watch?v=5TW7vrqeK6c प्रकाश झा - मैथिलीक एक महान गीतकार आइ दहेज मुक्त मिथिला पर लाइव औता एडमिन वंदना चौधरी ई जानकारी शेयर करैत...
प्रधानमंत्री मोदीक ट्विट धरि पहुँचलाह प्रवेश मल्लिक
किसलय कृष्ण, सम्पादक, मैथिली जिन्दाबाद। मिथिलाक युवा स्वरकेँ निरन्तर भेटि रहल ख्याति #मैथिली_संगीतक_दीपमे_सार्थकताक_टेमी_उकसाबैत_युवा_प्रवेश_मल्लिक https://www.facebook.com/187880940769/posts/10157057134490770/ मैथिलीमे आइकाल्हि प्रतिदिन यूट्यूब आ फेसबुकक माध्यमे दर्जनो गीत रिलीज भ' रहल अछि, जाहिमे...
मैथिली मनोरंजनक दुनिया मे गीत-संगीतः नितिन गजूरेलक नव सनेश पर विद्यानन्द बेदर्दीक रिपोर्ट
मनोरंजन - गीत-संगीत - विद्यानन्द बेदर्दी मैथिली सङ्गीत आकासमे नव ताराक उदय पहिल Music Video सँ,शीघ्र release भऽ रहल अछि। "चान सन रूप ई देखि देखि, मिलैय अइ...
वैश्विक सिनेपटल पर मैथिलीक दस्तकः गामक घर
किसलय कृष्ण, समाचार सम्पादक । २२ अक्टूबर २०१९, मैथिली जिन्दाबाद । नहुँए नहुँए अग्रमुखी भ' रहल अछि मैथिली सिनेमा । राष्ट्रीय राजधानी दिल्लीमे मैथिलीक...
नेपाली गायन सँ मैथिली गायन मे नव तारा नितिन गजुरेलक जोरदार प्रस्तुति
विद्यानन्द बेदर्दी, २१ अक्टूबर २०१९ । मैथिली जिन्दाबाद!! मैथिली सङ्गीत आकासमे नव ताराक उदय ई पहिल गीतसँ "चान सन रूप ई देखि देखि, मिलैय अइ जिनगीमे आराम अप्पन...
मैथिली केँ भेटल एकटा आर दूर-दूर धरि ख्याति प्रदान करयवला भक्तिगीत – जलेश्वरनाथक स्तुतिगान
https://youtu.be/gqIbBZaVzK4 जय जलेश्वरनाथ - जय जलेश्वरनाथ - गंगा खेलथि जिनक जटा मे छथि जलेश्वरनाथ, नित दिन जल मे वास करैत छथि अपन जलेश्वरनाथ, जय जलेश्वरनाथ...


text:
सामाजिक विमर्श
– वन्दना चौधरी
मरल के और कतेक मारब?
अहाँ सब पूरा पढिकय अपन जवाब जरूर देबै, एकटा पीड़ित महिला के सवाल सभक!
आय हम अहाँ सभक समक्ष जे बात राखि रहल छी ओ बहुत पैघ ज्वलंत मुद्दा बनिकय अभरल अछि अपन समाज में और एकर निराकरण कोना हेत अहि पर सबगोटे के मिलिकय विचार करबाक अछि।
किछु दिन पूर्व के बात अछि। हमर एक अति प्रिय संगी के भगवान ओकर दुनियां उजाड़ि देलखिन। तीनटा छोट-छोट धियापुता, आब ओकर जीवन पहाड़ बनल छैक। बच्चा सब एतेक अबोध जे ईहो नै बुझि पाबि रहल छै जे हमर मम्मी केँ कि भेलैक, अचानक सँ जे ओकर रूप एहेन कुरूप भ गेलैक। एक त बाप के हाथ नै रहलैक माथ पर और दोसर जे हाथ रहबाक चाही यानी ओकर मम्मी के हाथ ओहि हाथ में एकोटा चूड़ी नै देखिकय बच्चा सब और हदरैत छैक।
हमरा किछ दिन पूर्व अपन ओहि संगी के फोन आयल। हमरा बहुत हिम्मत कय केँ ओ फोन केने छल। जखन हम ओकर बात सब सुनलहुँ त सच कहैत छी जे हमरा एहि समाज सँ घृणा उत्पन्न भऽ गेल। एतय ढकोसला के सिवा और किछ नै छैक एना अनुभूति भेल।
ओ कहलक जे कि कहू वन्दना, हमरा जँ केकरो फोन आबि जायत त घर में सब सवाल करय लागत जे केकर फोन छल? की बात करैत रही? नै हम कतहु बाहर जा सकै छी, नै कियो हमरा सँ भेंट करय लेल आबि सकैत अछि। बच्चा सब पुछैत रहैइए जे मम्मी तूँ टिकली कियैक नै लगबैत छिहिन, एकोटा क चूड़ी कियैक नै पहिरैत छिहिन। पापा कखनहुँ तोरा एना देख लेथुन त बड्ड दुःख हेतनि। ओ सब हमर ई रूप देखिकय जखन हेहरू जेकाँ भऽ गेल त एकटा क’ कारी बिंदी लगबय लगलहुँ, और दूटा क बाला पहिर लेलहुँ। ताहि पर घरक लोक सब कहय लगलैथ जे हम सब कतौ मुँह देखबै जोगर नै रहब अगर अहाँ एना करब। हम केकर बात मानू? समाज के बात मे पड़ू या अपन बाल बच्चा के मुँह देखु? जेकरा सब लेल हमर घरवला प्राण त्यागि देलनि ओ सब पर्यन्त एक बेर घुरिकय नहि अबैत छथि देखय लेल जे ई सब कोन हाल में छैक! हम कतेक दिन एना हाथ पर हाथ ध’ क’ बैसल रहू? किछ नै किछ त हमरा अपन बच्चा सब लेल करहे पड़त, लेकिन जखन घर सँ बाहर कदम राखय देत ई समाज तखन न?
पाठक सब सँ कहय चाहब जे हमर संगी हमरा कहलथि जे हम त नहि किछ लिख सकैत छी लेकिन अहाँ हमरा तरफ सऽ ई सवाल पूछ्बैन एहि समाज सँ जे कि हमरा और हमर बच्चा सब केँ अपन जिन्दगी जीबै के हक़ नै अछि? कि हमहुँ सब अहि समाज के बनाओल ढकोसलापूर्ण नियम तर में दबिकय मरि जाउ? कियो एक दिन या एक महीना हमर सभक मदद कय देथिन, तेकर बाद? तेकर बाद त हमरा अपने होश करय पड़त न? कि हम अपन बच्चा सभक खुशी लेल अगर एकटा छोट बिंदी या दुगो बाला पहिर लेलहुँ त कि हम व्यभिचारी भ गेलहुँ?
एहेन तरहक बहुत रास सवाल ओ हमरा सँ केलीह। ओ कहली कि अहाँ त एकटा एहेन समूह (दहेज मुक्त मिथिला) के संचालन करय छी जतय सब अपन बात राखि सकैत अछि, विशेष कय महिला। कि छन्हि किनको लग हमर बातक जवाब?
हमरा त तखन जे जवाब फुरायल से सब कहलियैन हुनका लेकिन हम आब अहाँ सबसँ ओकर प्रश्न के उत्तर मंगैत छी। कि ई सही छै जे ओकरा और ओकरा सन सन मरल के और मारल जा रहल छै अहि समाज के बनाओल नियम सभक तहत?
(सम्पादकीय नोट – उपरोक्त सवाल सब लेखिकाक एक बालसंगी जिनकर पतिक असामयिक निधन अपनहि परिवार आ सहोदर केर कोरोनाक चपेट मे आबि गेलाक बाद अस्पताल मे सेवा करैत स्वयं महामारीक चपेट मे आबिकय भऽ गेलनि, आर आइ हुनकर धर्मपत्नीक रूप मे हिनकर जे पीड़ा छन्हि ताहि पर आधारित अछि। आशा करैत छी जे समाजक एहि ज्वलन्त समस्या पर अपने सब उचित मार्गदर्शन समान प्रतिक्रिया जरूर कमेन्ट बौक्स मे राखब।)


text:
मैथिली नाट्य संस्था मिथियात्रीक झंकार, कोलकाता द्वारा 19 जनवरी 2014कें कला कुंज, कला मंदिर मे सुशील झा द्वारा लिखित ऐतिहासिक मैथिली नाटक 'भामती'क मंचन शंभूनाथ मिश्रक निर्देशन मे भेल. नाटकक मंचनसं पहिने एहि अवसर पर आयोजित सम्मान समारोहमे लब्ध प्रतिष्ठित लेखक आ 'भामति' केर नाट्यकार सुशील झा कें स्व. डॉ अशर्फ़ी झा अमरेश स्मृति मातॄभाषा संवर्धन सम्मान 2014सं सम्मानित कयल गेल. डारवेफ़ (डॉ अशर्फ़ी झा अमरेश वेलफ़ेयर एजुकेशनल फ़ाउन्डेशन)क चेयरमैन प्रो शंकर झा द्वारा सुशील झाकें 11001/- टाकाक नगद सम्मान राशिक संग प्रशस्ति पत्र प्रदान कएल गेल. ई सम्मान मातॄभाषा आ साहित्यक क्षेत्रमे उत्कृष्ट योगदानक लेल प्रतिवर्ष प्रदान कएल जायत अछि. पछिला बर्ख बरिष्ठ साहित्यकार गुणनाथ झाकें ई सम्मान प्रदान कएल गेल छल. कार्यक्रमक अन्तमे मिथियात्रीक झंकारक सचिव रंगकर्मी संजय ठाकुर सांगठनिक प्रतिवेदन पढि संस्थाक गतिविधि आ उपलब्धिपर इजोत देलनि. मंचक संचालन भास्कर झा कयलनि.
माननीया पूर्व सांसद आ हिन्दी विभागक पूर्व अध्यक्षा डॉ चन्द्रकला पाण्डेय द्वारा कार्यक्रमक उदघाटन कएल गेल. एहि अवसर पर मुख्य अतिथिक रूपमे एसके दास, सीमा शुल्क आयुक्त (पोर्ट) आ विशिष्ट अतिथिक रूपमे वरिष्ठ पत्रकार विश्वंभर नेवर उपस्थित छलाह. मिथिलाक इतिहासक पृष्ठभूमिक आधार पर भामती ठाढी गाम निवासी पं. वाचस्पति मिश्रक धर्मपत्नी छलीह. भामती नाटक जनश्रुति कथा पर आधारित अछि. ध्यातव्य अछि जे ई कथा मात्र भामतीक महान त्याग, तपस्या आ चरित्र पर आधारित अछि, जकर चर्च मिथिले धरि नहिं, अपितु समस्त भारतवर्षमे प्रसिद्ध अछि. भामती प्रतीक थीक मिथिलाक नारीक. मिथिलाक नारी माने भेल एकटा एहन प्रकाशकीय आभा जाहि आलोकमे सम्पूर्ण भारतीय नारीत्व प्रकाशित होयत अछि. ओना आदिकालहिंसं मिथिलाक नारी प्रखर एवं तेजस्विनी रहलीह अछि, जतय स्वयं शंकराचार्यकें मिथिलामे परास्त होबय पड़लनि आ एतS वाचस्पति मिश्र अपने घरमे, अपने स्त्री भामतीसं परास्त होइत छथि. स्त्री शक्ति स्वरुपा होइछ, तकर प्रमाण मिथिलामे प्राचीने कालसं निरन्तर भेटैत आयल अछि. उदाहरणार्थ त्रेतायुगमे जनक पुत्री सीता आ एहि कलियुगमे भामती अकाट्य प्रमाण अछि.
नाट्य निर्देशक शंभूनाथ मिश्रक वाचस्पतिक भूमिकाक बड्ड सराहनीय छल. प्रारंभिक गंभीरता आ साहित्यक प्रति प्रगाढ अनुराग मे रमल ग्रन्थकार आ नाटकक उत्तरार्धमे हुनक हॄदयमे जगल प्रेमक अनुभूति सं अभिभूत वाचस्पति मिश्रक चरित्रकए अपन भावाभिनय द्वारा जीवन्तता प्रदान कए शंभूनाथ मिश्र एक बेर फ़ेरसं अपन मनोहारी अभिनय आ कुशल नाट्य निर्देशनसं मैथिली नाट्यप्रेमीक हॄदयमे बनल अपन स्थानकें आरो पुख्ता केलनि अछि. जाहि गंभीरतासं वाचस्पति मिश्रक जीवनकें अपन अभिनयक प्रदर्शन सं रंगमंचीय कौशल देखौलनि, ओ अपने आपमे एकटा पैघ थिक. साहित्यिक जटिल वाक्यांशकें रंगमंचक भाषामे परिवर्तन कए नाटकमे प्रयुक्त सहज संवादक बले सब कलकारक अभिनयकें एकटा नव आयाम भेटल. नाटकक प्रमुख् नायिका भामतीक चरित्रमे श्रीमती शशिता रायक अभिनय उत्कृष्ट छल. संवाद सम्प्रेषण, हाव-भावक सहज अभिव्यक्ति नाटकक सफ़ल मंचनमे उल्लेखनीय यॊगदान बुझना गेल. नवोदित रंगकर्मी कुमारी पूजा पाठकक अभिनय नाटककें एकटा जीवन्त रुप प्रदान कयलक. ई हुनक पहिल नाट्याभिनय छल जाहिमे ओ अपन प्रभाव छोड़यमे बड्ड सफ़ल भेलीह.
मैथिली रंगमंच आ फ़िल्मक सशक्त अभिनेता रंगकर्मी दिनेश मिश्र द्वारा अभिनीत पुरन्धरक भूमिका उपस्थित दर्शककें अपन दिस खींचयमे सफ़ल भेल. नाटकमे पुरन्धर एकटा नकारात्मक चरित्र अछि जेकि भामतीक सहपाठी रहैत अछि. पुरन्धर पंडित वाचस्पति मिश्रक रचना वा पाण्डुलिपि सब चोरयबाक असफ़ल प्रयास करैत अछि. एहि खलपात्रकें विविध भाव-भंगिमासं जीवन्तता आ यथार्थता प्रदान करैत दिनेश मिश्रक अभिनय उत्कॄष्ट आ बड्ड प्रभावी रहल. हुनक हास्य आ व्यंग्य मिश्रित संवाद नीक लागल. एकमात्र दृश्य मे मंच पर बहुत दिनक बाद अवतरित भेल छलाह लोकप्रिय अभिनेता आ रंगकर्मी भवनाथ झा. वैद्य जीक एकटा छोटछीन भूमिकामे हुनक दमदार अभिनय बड्ड प्रशंसनीय रहल. दोसर दिस, सुधीर झाक शौमित्रक रुपमे सहज अभिनय सेहो बड्ड नीक लागल सब दर्शनकें.
'भामती’ नाट्यमंचनक सबसं पैघ विशेषता छल प्रयुक्त बैकग्राउन्ड गीत-संगीत. प्रत्येक दृश्यक समापन केर उपरान्त किछु गीतक बोलअक सहयोगसं संबंधित कथानक सार कहि नाटकक सहज सामंजस्यता रखबाक यथेष्ट प्रयास कएल गेल. गीतक माध्यमे कथा सारक अदभुत प्रस्तुति अपने आपमे विलक्षण छल गायक दिनेश सिंहक स्वर आकृष्ट कएलक. प्रकाश आ संगीतक मनोहारी संयोजन अदभुत छल.


text:
भगवान इंद्र आओर दोसर भगवान... देवी-देवता के पूजा के संग इंद्र पूजा महोत्सव शुरू भ गेल अछि. अपन मिथिला मे सभ सं नीक... भव्य इंद्र पूजा मधुबनी मे होएत अछि. पहिने दरभंगा राज परिसर आओर राजनगर मे सेहो खूब रमन-चमन सं होएत छल. मुदा दरभंगा राज कैंपस मे होए वाला पूजा आब कहि सकय छी सिर्फ औपचारिकता पूरा करय लेल होएत अछि. राजनगर मे अखनो खूब जोर-शोर सं कएल जाएत अछि. मुदा एहिठाम जगह किछ कम पड़ि जाएत अछि. बीच बाजार मे होए के कारण भीड़-भाड़ बेसि भs जाएत अछि.
ओना आब झंझारपुर... लौकहा मे सेहो खूब चमक-दमक के संग इंद्र पूजा महोत्सव मनाएल जाएत अछि. पूजा एक तारीख के शुरू भेल आओर दस दिन तक चलत. एहि के लेल मेला लगनाय शुरू अछि. मेला मे कई तरहक मनोरंजन के व्यवस्था कएल गेल अछि. झूला... थियेटर... आर्केस्ट्रा कई तरहक कार्यक्रम सभ भs रहल अछि. स्थानीय व्यापारी सभ के लेल सेहो कमाय के मौका रहय छनि. रंग-बिरंग के सामान के दोकान सभ खुलि गेल अछि. मुदा एहि बेर सूखा आओर बाढि के प्रभाव के कारण उत्साह किछ कम अछि.


text:
ठोकलहुँ पीठ अपन अपने सँ, बूझलहुँ हम होशियार।
लेकिन सच कि एखनहुँ हम छी, बेबश आउर लाचार।
यौ मैथिल जागू करू विचार। यौ मैथिल सुनि लिय हमर पुकार।।
गाम जिला के मोह नहि छूटल, नहि बनि सकलहुँ हम मैथिल।
मंडन के खंडन केलहुँ आ, बिसरि गेल छी कवि-कोकिल।
कानि रहल छथि नित्य अयाची, छूटल सब व्यवहार।
बेटीक बापक रस निकालू, छथि सुन्दर कुसियार।
यौ मैथिल जागू करू विचार। यौ मैथिल सुनि लिय हमर पुकार।।
मिथिलावासी बड़ तेजस्वी, इहो बात अछि जग जाहिर।
टाँग भीचै मे अपन लोक के, एखनहुँ हम छी बड़ माहिर।
छटपट मोन करय किछु बाजी, सुनबालय क्यो नहि तैयार।
मुखिया नहि मानथि समाज मे, एक सँ एक बुधियार।
यौ मैथिल जागू करू विचार। यौ मैथिल सुनि लिय हमर पुकार।।
"संघे शक्ति कलियुगे" केर, कतेक बेर सुनलहुँ हम बात।
ढ़ंगक संघ बनल नहि एखनहुँ, हम छी बिल्कुल काते कात।
सुमन हाथ लय बिहुँसल मुँह सँ, स्वागत ओ सत्कार।
हृदय के भीतर राति अन्हरिया, चेहरा पर भिनसार।
यौ मैथिल जागू करू विचार। यौ मैथिल सुनि लिय हमर पुकार।।
-श्यामल सुमन, जमशेदपुर


text:
बिहार मे एहि साल सं तीन टा नवका इंजीनियरिंग कॉलेज पढ़ाई शुरू कs रहल अछि. तीनु कॉलेज के ऑल इंडिया काउंसिल ऑफ टेक्नीकल एजुकेशन... AICTE सं एहि सत्र सं पढ़ाई शुरू करय लेल मंजूरी मिल गेल अछि. ई तीनु इंजीनियरिंग कॉलेज खुलि रहल अछि लखीसराय... पूर्णिया आओर बक्सर मे. लखीसराय मे ई कॉलेज खुलि रहल अछि बालिका विद्यापीठ के तरफ सं जखन कि पूर्णिया मे विद्या विहार स्कूल एकरा खोलि रहल अछि. बक्सर मे अरियांव के एकटा ट्रस्ट के इंजीनियरिंग कॉलेज खोलय के मंजूरी मिलल अछि.
एहि तीनटा इंजीनियरिंग कॉलेज के खुलला सं विद्यार्थी सभ के इंजीनियिरंग के पढ़ाई मे असानी रहलतन्हि. एहि सं बिहार मे सेहो इंजीनियरिंग कॉलेज के संख्या बढ़त आओर विद्यार्थी सभ के दोसर राज्य दिस नहि जाए पड़तन्हि. बस केवल जरूरत अछि पढाई के गुणवत्ता बनाके राखय के. नीक प्लैसमेंट... नीक फैकल्टी... आधुनिक तकनीक सं पढ़ाई... प्रैक्टिकल के नीक सुविधा उपलब्ध करएला सं दोसर राज्य के विद्यार्थी सभ सेहो आएत. ओना अखन शुरू मे कॉलेज के सिर्फ चारि विषय मे पढ़ाई कराबय आओर एडमिशन लेबय के अनुमति मिललन्हि... मुदा नीक सं कॉलेज चलएताह त दोसर आओर विषय सभ के मंजूरी मिल सकय छनि. एक विषय मे चालीस टा छात्र के दाखिला होएत. एहि लेल कुल मिलाक 240 टा छात्र के एडमिशन होएत.


text:
मुख्य पृष्ठ सभटा टैग Amit shah
Tag: amit shah
बिहार मे नीतीश कुमार रहता मुख्यमंत्री, गृह मंत्री अमित शाह लगओलनि...
गृह मंत्री अमित शाह वर्चुअल रैली मे ई घोषणा केलनि जे नीतीश कुमार कें नेतृत्व मे बिहारक चुनाव लड़ल जायत. ओ कहलनि जे आबय वला दिन मे बिहार मे चुनाव अछि. हमर मानना अछि जे नीतीश कुमार जी कें नेतृत्व मे एनडीए दू तिहाई बहुमत कें संग सरकार बनाओत, परन्तु ई राजनीति केर समय नै अछि.
अमित शाह केर वर्चुअल रैली सं पहिने बिहार मे चढ़ल सियासी...
बिहार विधानसभा चुनाव सं पहिने भाजपाक पहिल वर्चुअल रैली आइ आयोजित होबय जा रहल अछि. भाजपा शाम 4 बजे केन्द्रीय गृहमंत्री अमित शाह कें भाषण केर एक लाख सं अधिक लोक सब कें सुनौता. ई रैली पर बिहार मे पोस्टर वॉर केर सेहो शुरूआत भ' गेल अछि, जाहि सं सूबे मे सियासी पारा सेहो चढ़ैत नजर आबि रहल अछि.
अमित शाह बिहार मे करता डिजिटल रैली, तेजस्वी कहलनि- चुनावक चिंता,...
केंद्रीय गृह मंत्री अमित शाह अहि साल कें अंत मे प्रस्तावित बिहार विधानसभा चुनावक शंखनाद 9 जून कें बिहार मे डिजिटल रैलीक संग करता. विपक्षी दल आरजेडी शाह केर रैली पर सवाल उठोलनि अछि.


text:
नवका- पुरनका लेख सर्च करु...
सुपरपावर भारत आ पिद्दी भारत?
भारत के बीच-बीच मे सुपर पावर होए के खुशफहमी भ जाएत अछि. भने विश्व मंच पर कोनो खास हैसियत नहि होए मुदा अपना मे फूलैत रहय छथि जे हम विश्वशक्ति छी. हम विकसित देश छी. औकात के पता त तखन चलैत अछि जखन दुनिया के सामने होए छी.
आब देखिऔ 4 दिसंबर के भारतीय राजदूत मीरा शंकर के अमेरिका के मिसिसिपी हवाई अड्डा पर तलाशी लेल गेलन्हि. किएक त ओ साड़ी पहनने छलीह. हवाई जहाज सं जाए वाला 30टा सवारी मे सं सिर्फ मीरा शंकर जीक तलाशी लेल गेल.
जखन कि ओ अपना के राजनयिक होए के सबूत सेहो देलखिन्ह...आओर हुनका संग एकटा अधिकारी सेहो छल. ई सभ भारत के नीचा देखाबय लेल कएल गेल. जब कि किछिए दिन पहिने अपना सभ ओबामा के भारत यात्रा के दौरान पलक बिछा देने छलहुं.
एहन पहिल बेर नहि भेल. एहि सं पहिने भारतीय रक्षा मंत्री...भारतीय विमानन मंत्री...भारतीय सुपर स्टार शाहरुख खान ( आओर शायद पूर्व राष्ट्रपति सेहो) सभ ओहि ठामक सुरक्षा जांच के सामना करि चुकल छथिन्ह.
सुरक्षा तलाशी के लsक भारत अपन विरोध जताबैत अछि मुदा अमेरिकी रवैया मे कोनो बदलाव नहि आबैत अछि. मंत्री सभ बयान मे अपन खेद जता दय छथिन्ह मुदा कोनो फर्क नहि पड़ैत अछि.
आब भारत के ढीला-ढाला रवैया सेहो देखिऔ जे चारि तारीख के तलाशी के शिकायत 7दिन बाद ग्यारह तारीख के कराएल गेल. देश छोट हो आ पैघ सम्मान सभ सं पैघ चीज अछि. मुदा अमेरिका भारत के अपमान पर अपमान करैत जा रहल अछि.
ओबामा भारत आबि सुरक्षा परिषद के झुनझुना थमा अरबों रुपया के बिजनेस करि चलि गेलाह. मुदा विकिलिक्स के खुलासा सं पता चलैत अछि जे ओ सभ भीतरे-भीतर भारत के कतेक मजाक उड़ाबैत अछि.
घटना के सात दिन बाद जे भारत शिकायत दर्ज करौलक ओ पहिने करबाक चाही छल आओर कहबाक छल जे अगर एहिना जारी रहत त हमहुं ओहिना करय लेल विवश भ जाएब.
सबक सीखाबय लेल जे राजनयिक के बुलाsक शिकायत दर्ज कराएल गेल हुनके तलाशी ल बताएल जा सकैत छल जे सुरक्षा जांच आओर तलाशी के कि मतलब होएत अछि से देखिऔ... मुदा एकरा लेल हिम्मत चाही.
ई हिम्मत देखल जाए त सिर्फ चीन मे अछि. अमेरिका के बाद कोनो बड़गर देश अछि त ओ चीन अछि. कोनो देश ओकर कोनो आदमी के छू के त देख लौ. ओ ताल मचा दैत अछि.
भारत भने अपना के सुपर पावर मानैत होए मुदा अमेरिका... चीन... रुस... जापान... फ्रांस... जर्मनी... कनाडा... ब्रिटेन...ऑस्ट्रेलिया के आगां कतहुं नहि टिकैत अछि. एकटा छोट-मोट देश इजरायल सभ के पानि पिऔने रहैत अछि.
अहां के सुरक्षा के एक -एकटा सामान के लेल दोसर देश के मुंह ताकय पड़ैत अछि. राइफल... गोली... बारूद... बम... हेलीकॉप्टर... विमान... प्रशिक्षण विमान... विमानवाहक पोत...बुलैटप्रुफ सं लsक ताबूत तक के लेल अहां विदेश पर निर्भर छी.
परमाणु ऊर्जा... तेल... कम्प्यूटर हार्डवेयर... मोबाइल... संचार उपकरण.... कार आओर दोसर वाहन सभ अहां विदेश सं मंगाबय छी. अरबों रुपया विदेश जा रहल अछि.
देश सं हर साल लाखों विद्यार्थी विदेश पढ़य लेल जाएत अछि. करोडों रुपया पढ़ाई लेल विदेश चलि जाएत अछि. देश मे पढ़ाई के नीक व्यवस्था नहि अछि. आओर अहां विकसित राष्ट्र होए के दम भरय छी. देश के बड़का संस्थान तक अहांके दुनिया के टॉप-20 तक मे नहि आबैत अछि.
जतय देश के राजधानी सुरक्षित नहि होए. पुरुष-महिला कोई सुरक्षित नहि होए. कखनो किछ भ सकैत अछि. बुनियादी सुविधा नीक सं नहि मिलैत होए. ओ अपना के सुपरपावर केना मानि सकैत अछि?
देश के राजधानी आओर आसपास के एनसीआर इलाका मे अहां सप्लाई होए वाला पानि बिना फिल्टर कएने नहि पी सकय छी. जखन कि ई सभसं बुनियादी सुविधा अछि. दुनिया के अधिकतर देश मे सप्लाई वाला पानि अहां बिना फिल्टर कएने पी सकय छी.
मुदा भारत मे आब त बोतल वाला पानि गाम-गाम तक पहुंत गेल अछि. विदेशी कंपनी पानि...आलू चिप्स सं पाई बना भारत के बेवकूफ बना रहल अछि. ओ पाई पीट रहल अछि...आओर हम खुश होएत रहय छी.
किछ दिन पहिनहिं दिल्ली मे एकटा घायल मरीज एहि लेल मरि गेल... किएक त तीन टा सरकारी अस्पताल हुनका सुविधा के कमी के हवाला द भर्ती करय सं इनकार करि देलक. जखन राजधानी के ई हाल त देश के कि होएत?
जतय देश के करीब आधा आबादी गरीब होए... पढल-लिखल नहि होए...लोक के पास रोजगार नहि होए. आजादी के एतेक वर्ष बादहुं रोटी...कपड़ा... मकान... पढ़ाई... साफ पानि... रोजगार... स्वास्थ्य सुविधा के नीक व्यवस्था नहि होए. ओ अपना के विकसित होए के ढोल केना पीट सकैत अछि?
सदस्यता लें टिप्पणियाँ भेजें (Atom)


text:
नवदिल्ली/पटना: उषाकिरण खानकें साहित्य आ शिक्षा क्षेत्रमे योगदान लेल एहिबेरक पद्मश्री सम्मान देल गेल अछि. बिहारसं हिनका अतिरिक्त डॉ. नरेन्द्र प्रसादकें चिकित्सा क्षेत्रमे हुनक योगदानकें देखैत ई सम्मान देल गेल अछि. गणतंत्र दिवसक पूर्व संध्यापर जारी प्रेस विज्ञप्तिक अनुसार 9 पद्म विभूषण, 20 पद्म भूषण आओर 75 पद्मश्री अलंकरण प्रदान कयल जाएत.
डॉ. उषाकिरण खान मैथिली-हिन्दीक प्रख्यात रचनाकार छथि. हिनका मैथिली उपन्यास भामती लेल साहित्य अकादेमी अवार्ड २०११ सेहो भेटल छल. मैथिलीमे कथा, नाटक, कविता, निबंध आदि लिखने छथि. काँचहि बाँस, अनुत्तरित प्रश्न, दूर्वाक्षत, जाय सं पहिने, भामती आदि हिनक प्रमुख मैथिली पोथी अछि.
(रिपोर्ट : मिथिमीडिया ब्यूरो)


text:
राखी पूर्णिमा भाइ-बहिनक प्रेमक पाबनि अछि. 21सम शताब्दी मे आब skype/hangout पर सेहो राखी बन्हाओल जाए लागल अछि मुदा एहि दिन बहिन भाइ कें राखी बन्हबा लेल बाट तकैत छलीह. ई गाम-घर मे एखनो एहिना देखल जाइत अछि.
साधन-संसाधन रहने आब लोक कें ताइदिन जकां बटतक्की नै रहै छै, तखन प्रेम त' प्रेमे होइ छै ओ जुग बदलने थोड़हि ने बदलै छै!
एम्हर कएक दिन सं मैथिली गायिका पूनम मिश्राक गाओल ओ शिवकुमार झा 'टिल्लू' द्वारा लिखित ई गीत यूट्यूब ओ सोशल मीडिया पर लोकक धियान आकर्षित क' रहल अछि.
आउ, ई गीत सुनैत मिथिमीडिया दिस सं राखीक बहुत रास बधाइ ओ शुभकामना स्वीकार करी.
पूनम मिश्राक गीत-संगीत सुनबा लेल हिनक YouTube चैनेल Subscribe करी.


text:
नारियल
नारियल (Cocos Nucifera, कोकोस न्युकिफेरा) एक बहुवर्षी आ एकबीजपत्री गाछ छी। एकर गाछ लम्बा तथा शाखा रहित होएत अछी। मुख्य गाछके ऊपरी सिरे पर लम्बा पत्तिसभक मुकुट होएत अछी। ई वृक्ष समुद्रक किनार या नमकीन जगह पर पावल जाएत अछी। एकर फल हिन्दुसभके धार्मिक अनुष्ठानसभमे प्रयुक्त होएत अछी। बांग्लामे एकरा नारिकेल कहल जाएत अछी। नारियलके वृक्ष भारतमे प्रमुख रूपसँ केरल, पश्चिम बङ्गाल आ उडिसामे खूब उगैत अछी। महाराष्ट्रमे मुम्बई तथा तटीय क्षेत्रसभ आ गोवामे सेहो एकर उपज होएत अछी। नारियल एक बेहद उपयोगी फल छी। नारियल देरसँ पचाईवाला, मूत्राशय शोधक, ग्राही, पुष्टिकारक, बलवर्धक, रक्तविकार नाशक, दाहशामक तथा वात-पित्त नाशक छी।
निरुक्त[सम्पादन करी]
औषधीय गुण[सम्पादन करी]
सन्दर्भ सामग्रीसभ[सम्पादन करी]
- ↑ Hahn, William J. (1997). Arecanae: The palms. Retrieved April 4, 2011 from the Tree of Life Web Project website.


text:
मिथिलाक जानकीस्वरूपा बेटी मंजूषा बहिन जेकाँ आगू आबथि – एक अपील
दहेज मुक्त मिथिला समूह पर सक्रिय दाय-माय केँ स्वरोजगार सँ सम्पन्न करबाक पुनीत उद्देश्य सँ ‘सिलाई-कढाई’ सिखेबाक लेल सामाजिक अभियन्ता मंजूषा झा आगू एलीह अछि। हुनकर कहब छन्हि जे अपनहि टा लेल आयार्जन करब त जनसामान्यक गुण भेल, यदि अपन कला सँ दोसर केँ जीविकोपार्जन करबाक अवसर प्रदान करब त ई विशेष गुण आ समाज केर हित व जनकल्याण लेल विशिष्ट योगदान के रूप मे गानल जायत। अपन एहि उच्चभाव सँ समूह संचालिका वन्दना चौधरी केँ जानकारी करबैत ओ अपना पास रहल उपयोगी ज्ञान ‘सिलाई-कढाई करबाक कला’ समूहक अन्य सदस्य जिनका सिखबाक रुचि होइन तिनका सिखेबाक प्रस्ताव पठेलीह। खुशीक खबरि ई अछि जे हाल धरि दर्जनों सदस्य लोकनि हुनका संग जुड़िकय ‘जूम प्रविधि’ मार्फत प्रशिक्षित होयब आरम्भ कय देलीह अछि।
ध्यातब्य हो जे मिथिलाक माटि सँ स्वयं पराम्बा जानकी अवतरित भऽ एहि धराधाम मे विशेष गुण दय गेल छथि। एहि ठाम आइ धरि जे कोनो बेटी जन्म लेलीह अछि हुनका सब मे जानकीक थोड़-बहुत गुण अवश्य टा भेटैत अछि। एहि सार्थक आ सकारात्मक बौद्धिकताक उपयोग स्वयं लेल आ जँ फाजिल अछि त समाजहु लेल बाँटिकय अपन मानव जीवन केँ सफल बनेबाक उच्चभावक कार्य कयल जा सकैत छैक। मंजूषा जीक योगदान सँ बहुत पैघ परोपकार भऽ रहल अछि। काल्हि (हमर आदरणीया भाभीश्री) श्रीमती नीलम झा सेहो अपना पास रहल सीप (जीवनोपयोगी कला) चित्रकारिताक प्रशिक्षण दय वास्ते स्वयं केँ आगू अनलीह अछि। किछुए समय मे एहि तरहक आपसी कला व सीप केर प्रशिक्षण एतय बेस बढि जेबाक संभावना अछि। हम सब केँ नमन कय रहल छी।
सिर्फ बेटी वर्ग टा नहि, अपितु बेटा वर्ग मे सेहो कतेको रास सार्थक कला व सीप अछि। कियो चार्टर्ड एकाउन्टेन्ट छी, किनको एकाउन्टेन्सी सिखा सकैत छी, सिखनिहार कतहु रहता आ ५ टा पार्टीक जीएसटी एसेसमेन्ट आदिक कार्य कय लेता र नीक रोजी-रोटी भेट जेतनि। कियो शिक्षक, कियो मार्केटिंग मैनेजर, कियो कमोडिटी मार्केटिंग, एजेन्सी आदि चलबैत छी। जिनका मे जे कला आ विद्या दोसर सँ बाँटय योग्य अछि से जरूर दोसर केँ दियौन। एहि सँ अपन कला-विद्या घटत नहि, दोसरहु के हित होयत, जीवन सफल बनत। हमर शुभकामना!!
हरिः हरः!!


text:
फैज अहमद फैजक इ रचना पिछला किछु दिन स बहुत चर्चा मे अछि। एहि रचना कए करीब करीब सब भारतीय...Read more
आजादी असलियत मे उतरल मिथिला मे कि बलजुमरी थोपल गेल? ओइ दिन पुछने रहथि जगदेव मंडल गिदबास-निवासी हमर मित्र, जिनकर...Read more
कोश कोशक दूर बाधक- बीच कोशिक बाढ़ि देखल, प्रकृति जनु छलि आवि सूतलि रजत अम्बर ओढ़ि निश्चल। दूर क्षितिजक बिन्दु...Read more
कियै छै ,यौ? भ्रमण कैलों हैं विश्व भरि प्रभु, प्रतिभाक लोहा भी मनवैलिये यौ! चक्रव्यूह में आइखन अभिमन्यु नै, सत्तर...Read more
जानकी दाय, सीतानाथ बाबू के पत्नी, अपन गृहस्थी सुखपूर्वक चला रहल छथि ।मुँह पर हरदम संतुष्टि आ सेक्शन आफिसर के...Read more
पूर्णियाँ जाई वाली बस में अपन सीट लग सामान सब सरिया के, पत्नी के सीट पर बैसा के अपने पान...Read more
आजादी असलियत मे उतरल मिथिला मे कि बलजुमरी थोपल गेल? ओइ दिन पुछने रहथि जगदेव मंडल गिदबास-निवासी हमर मित्र, जिनकर...Read more
यौ महापराक्रमी पांडव गदाधारी भीम ! सखी -समुदाय पूछैए जे हम इंद्रप्रस्थक राजप्रासाद मे कियै नै रहै छी, कियै बौआइत...Read more
आब आओर कतेक प्रतीक्षा? कोमल कुसुम सन कोपल, भई कठोर वट विशाल! आब और कतेक प्रतीक्षा? पंछी पखेरू जो उड़े...Read more


text: काठमाडौ , आशिन १४ । सभामुख कृष्णबहादुर महराके उपर यौन दुव्र्यवहारके आरोप लगलाके बाद राजिनामा देले छत । हुन उपसभामुखसमक्ष राजीनामा पत्र बुझएले छत । महरा कहलन हमरा उपर लागल आरोपके बारेमे सत्यतथ्य छानविनके लेल अनुसन्धानमे सहज होखो कहइत नैतिकताके अधारमे राजीनामा देले महरा बतएले छत । लेकिन राजीनामा पत्रमे ‘छानविन प्रक्रिया नहोएलातक के लेल ’ कहल शब्द प्रयोग कएले हए । महरा सभामुख पदसे मात्र राजीनामा देले हुनकर प्रेस सल्लाहकार डिल्ली मल्ल अनलाइन खबरके बतएले हए । एसे पहिले सत्तारुढ नेपाल कम्युनिस्ट पार्टी(नेकपा) सभामुख आ प्रतिनिधिसभा सदस्य (सांसद) पदसे राजनिामा देके अनुसन्धानमे सहयोग करेके समझएले रहे । महराके उपर संसद सचिवालयके महिला कर्मचारी यौन दुव्र्यवहाहरके आरोप लगएले हए । उक्त आरोपके महरा अस्वीकार करइत आरहल हए ।


text:
सीमा तोमर
सीमा तोमर एक भारतीय ट्रैप निशानेबाज आ अन्तर्राष्ट्रीय खेल संघ द्वारा आयोजित विश्व कपमे बहुत मेडल जीते वाली एकमात्र भारतीय महिला छी। ई प्रतियोगितामे ओ रजत पदक हासिल केनेए छल । ओ पश्चिमी उत्तर प्रदेश कऽ बागपत जिला कऽ जोहरी गांम सँ अछि। हिनकर परिवार ...
सुचित्रा भट्टाचार्य
सुचित्रा भट्टाचार्यक जन्म १० जनवरी सन् १९५० मे बिहार राज्यक भागलपुर शहरमे भेल छल। हुनका बचपने सँ लेखनमे बड्ड रुचि छल। भट्टाचार्य अपन प्रारम्भिक शिक्षा भागलपुर सँ प्राप्त केनए छल। एकर बाद भट्टाचार्य कलकत्ता विश्वविद्यालय सँ सम्बद्ध जोगमाया देवी कौ ...
सुजेना अमातुनी
सुजेना शुशनिक अमातुनी Armenian: Շուշանիկ Սուսաննա Բակենի Ամատունի, फरवरी २८, १९२४ - मार्च २०, २०१०) एक सोभियत अर्मेनियाई कला समीक्षक, सङगीतज्ञ वैज्ञानिक, १९८८, प्राध्यापक १९९७ छल।
सुदेशना सिन्हा
सुदेशना सिन्हा भारतीय विज्ञान शिक्षा आ अनुसन्धान संस्थान, मोहालीमे प्रध्यापिका छी । एहिसँ पूर्व ओ गणित विज्ञान संस्थान, चेन्नईमे दससँ अधिक वर्ष काम केनए अछि । ओ अरेखीय भौतिक विज्ञानक क्षेत्रमे काम करैत छथि । अराजकता पर आधारित हार्डवेयरक विषयमे सि ...
सुधा पेन्नाथुर
सुधा पेन्नाथुर कऽ एक भारतीय आभूषण डिजाइनर आ उद्यमी छी । पेन्नाथुर अमेरिकी बाजारमें भारतीय प्रेरित आभूषण आ शिल्प तैयार करैत अछि आ आयात करैत अछि । भारतीय लेखक आ व्यावसायिक व्यस्थापन पुस्तकक लेखक डा. क्रिस पेन्नाथुरक बेटी छी ।
सुधा मुर्ती
सुधा मुर्ती एक भारतीय इन्जिनियरिङ् शिक्षक आ कन्नड़ आ अङ्ग्रेजी भाषाक भारतीय प्रशिद्ध लेखक छी। सुधा मुर्ती अपन पेशावर कैरियरक शुरुवात कम्प्युटर वैज्ञानिक आ इन्जिनियरिङ्क रूपमे केनए छल। ओ इन्फोसिस फाउन्डेशनक अध्यक्ष छी आ गेट्स फाउन्डेशनक सार्वजनिक ...
सुनन्दा पुष्कर
सुनन्दा पुष्कर नाथ दास २७ जुन १९६२ - १७ जनवरी २०१४ एक भारतीय व्यवसायी आ भारतीय पूर्व कुटनीतिज्ञ आ राजनीतिज्ञ शशि थरूरक पत्नी छल। ओ दुबईमे अवस्थित टेकम इन्भेस्टमेन्ट नामक निवेश कम्पनीक विक्री निर्देशक तथा भारतमे रहल रेन्डेजभोस स्पोर्ट्स वर्ल्डक सह ...
सुनिता विलियम्स
सुनिता विलियम्स के जन्म १९५ सेप्टेम्बर, १९६५ अमेरिकाके ओहायो राज्यमे भेल छेल। वो अमेरिकी अन्तरिक्ष एजेन्सी नासाक माध्यमसँ अन्तरिक्षमें जाए वाला भारतीय मूलक दोसर महिला छी । वो भारतक गुजरात राज्यक अहमदाबादसं सम्बन्ध अछ । वो एक महिला अन्तरिक्ष यात्र ...
सुब्रह्मण्यन चन्द्रशेखर
सुब्रह्मण्यन् चन्द्रशेखर विख्यात तमिल भारतीय-अमेरिकी खगोलशास्त्री छल । भौतिक शास्त्रमे हुनकर गहन अध्ययनक लेल हुनका विलियम ए फाउलरक सङ्ग संयुक्त रूपसँ सन् १९८३ मे भौतिक शास्त्रमे नोबेल पुरस्कार भेटल छल । चन्द्रशेखर सन् १९३७ सँ १९९५ मे हुनकर देहान् ...
सुराङ्गना बन्डोपाध्याय
सुराङ्गना बन्डोपाध्याय बङ्गाली:সুরঙ্গনা বন্দ্যোপাধ্যায় born 18 November 1997 एक बङ्गाली अभिनेत्री छी । ओ किछ बङ्गला टेलिचलचित्रसभमे काज केनए अछि ।
सुरेश रैना
सुरेश रैना एकटा भारतीय क्रिकेट खेलाडी छी । ओ आक्रामक बामा हातक मध्य क्रमक ब्याट्सम्यान छी तथा कहियो काल बलिङ सेहो करैत अछि । ओ घरेलु क्रिकेट उत्तर प्रदेशक लेल खेलैत अछि । ओ व्यावसायिक क्रिकेट इन्डियन प्रीमियर लिगमे चेन्नई सुपरकिङ्गससँ खेलैत छल आ ...
सुवास घिसिङ
सुवास घिसिङ भारतके एक राजनीतिज्ञ छेल। सुवास घिसिङ गोर्खा राष्ट्रिय मुक्ति मोर्चा के अध्यक्ष समेत छेल। दार्जिलिङ गोर्खा पार्वत्य परिषदके पूर्व सुपि्रमो समेत रहल छेल। घिसिङ सन् १९८६ मे भारत पश्चिम बंगालके नेपाली भाषी बाहुल्य दार्जिलिङमे अलग राज्य ग ...
सुशील कुमार (पहलवान)
सुशील कुमार भारतक एक कुश्ती पहलवान छी जे २०१२ कलण्डन ओलम्पिक मे रजत पदक, २००८ क बीजिङ्ग ओलम्पिक मे कांस्य पदक जीतकर लगातार दुई ओलम्पिक मुकाबलामे व्यक्तिगत पदक जीतेवाला पहिल भारतीय खिलाडी बनल । २००८ ओलम्पिक मे ६६ कि.ग्रा फ्रीस्टाइल मे कजाखिस्तान ...
सुशील कुमार मोदी
सुशील मोदीक जन्म ५ जनवरी १९५२ कऽ पटनामे भेछल । हिनकर माताक नाम रत्ना देवी आ पिताक नाम मोती लाल मोदी छल । हिनकर विद्यालय जीवन पटनाक सेन्ट माइकल स्कूलमे भेछल एकर बादमे ओ बी.एस.सी. कऽ डिग्री बी.एन. कलेज, पटनासँ प्राप्त केलक बादमे एम.एस.सी. कऽ कोर्स ...
सुषमा सेठ
सुषमा सेठ भारतीय सिनेमा, टीवी आ रंगमन्चक जानल मानल अभिनेत्री छी। अपन अभिनय सफरक शुरुवात ओ ७० के दशकमे केलक। ओ सबसँ अधिक हिन्दी चलचित्र मे नायकके माँ के किरदार निभाने अछि। प्रेम रोग, राम तेरी गंगा मैली, चाँदनी, दीवाना, कभी खुशी कभी गम आ कल न हो जे ...
सुषमा स्वराज
सुषमा स्वराज एक भारतीय महिला राजनीतिज्ञ आ भारतक विदेश मन्त्री छी। ओ वर्ष २००९ मे भारतक भारतीय जनता पार्टीद्वारा संसदमे विपक्षक नेता चुनल गेल छल, एहि नाता ओ भारतक पन्द्रहम लोकसभामे प्रतिपक्षकऽ नेता रहल अछि। अहिक पूर्व सेहो ओ केन्द्रीय मन्त्रिमण्डल ...
सृष्टि रोडे
सृष्टि रोडे भारतीय अभिनेत्री छी । ओ हिन्दी धारावाहिकमे अभिनय करि चुकल अछि । पहिल बेर सन् २०१० मे "ये इश्क हाए" नामक धारावाहिकमे काज कऽ अपन अभिनयके क्षेत्रमे सफरक शुरुआत केलक । ई धारावाहिक मे ओ मञ्जरी नामक एक मुख्य भूमिका निर्वाह केनए छल ।
सृष्टी श्रेष्ठ
सृष्टी श्रेष्ठ मिस नेपाल २०१२ घोषित सुन्दरी छी । बेलायतमे तीन वर्षसँ मोडलिङ करि रहल सृष्टि श्रेष्ठ मिस नेपालक मुकुट पहिरिके क्रममे निर्णायकसभक एही बेर के मिस नेपाल विशेष भेल प्रतिक्रिया देने छल। आयोजक संस्था उनकर प्रतिभा देखी सृष्टिक लेल किछ निय ...
सेरिल स्याण्डबर्ग
सेरिल कारा स्याण्डबर्ग जन्म: अगस्त २८, १९६९ एक अमेरिकी प्रविधिक कार्यकारी, कार्यकर्ता, आ लेखिका छी । अगस्त २०१३ सँ ओ फेसबुकक प्रमुख परिचालन अधिकारीक रुपमे कार्य कऽ रहल अछि। सन् २०१२ जुनमे ओ कार्यकारी निर्देशक मण्डलक सदस्यमे सेहो चुनल गेल अछि। ओ फ ...
सोनाली कुलकर्णी
सोनाली कुलकर्णी ३ नवम्बर १९७३) हिन्दी चलचित्रक एक अभिनेत्री छी । हुनकर जन्म पुणेमे भेल अछि । सोनाली अखनि धरि हिन्दी आ मराठी भाषाक चलचित्रमे काम करि चुकल अछि । सोनाली दिल चाहता हे, ट्याक्सी नम्बर ९२११, सिङ्घम जका चलचित्रसभमे अभिनय केनए अछि ।
सोनिया गान्धी
सोनिया गान्धी इटालीमे जन्म भएल भारतीय राजनीतिज्ञ छी, जे सन् १९९८ सँ हाल धरि भारतीय राष्ट्रिय काङ्ग्रेसक अध्यक्षक रुपमे जिम्मईवारी वहन करैत आएल अछि । ओ भूतपूर्व भारतक प्रधानमन्त्री आ नेहरू-गान्धी परिवारक राजीव गान्धीक गृहिणी छी । गान्धीक श्रीमानक ...
सोफिया बुश
सोफिया अन्ना बुश जन्म ८ जुलाई, १९८२ एक अमेरिकी अभिनेत्री, कार्यकर्ता, निर्देशक आ निर्माता छी। ओ सि डब्ल्यु ड्रामा सिरिज वन ट्री हिल २००३-२०१२ मे ब्रुक डेभिसके रूपमे अभिनय केलक। ओ चलचित्र जोन टकर मस्ट डाई २००६, द हिचर २००७, आ द न्यारो २००८मे प्रमु ...
सोफी टर्नर
सोफी टर्नर जन्म २१ फरवरी १९९६ एक अङ्ग्रेजि अभिनेत्री छी। टर्नर एच.बी.ओ फ्यान्टसी टेलिभिजन सिरिज गेम अफ थ्रोन्स २०११-वर्तमान मे संसा स्टार्कक रुपमे अपन पेशेवर अभिनयक शुरुवात केलक, जे सोफी टर्नर क अन्तरराष्ट्रिय पहिचान दिलाबैमे सहयोग केलक । टर्नर ट ...
सौरभ गांगुली
सौरभ चण्डीदास गांगुली मुख्य रूपसँ दादा भारत क्रिकेट टिमक पूर्व खेलाडी आ कप्तान छी । वर्तमान समयमे, ओ बङ्गाल क्रिकेट एसोसिएसनक अध्यक्ष छी आ विजडन इन्डियासंग सम्पादकीय मण्डलक अध्यक्ष सेहो छी ।ओ भारतक सबसँ सफल कप्तानसभमे सँ एक छी । पश्चिम बङ्गालक एक ...
स्कट मोरिसन
स्कट जन मोरिसन एक अस्ट्रेलियन राजनेता छी, ओ लिबरल पार्टी कऽ नेता आ २४ अगस्त २०१८ कऽ अस्ट्रेलिया कऽ ३० हम प्रधानमन्त्री कऽ रूपमे चुनल गेल अछि। ओ २००७ सँ प्रतिनिधि सभा कऽ सदस्य रहै चुकल अछि, न्यू साउथ वेल्स मे कुक प्रभाग कऽ प्रतिनिधित्व करैत अछि । ...
स्टिफन हकिङ
स्टिफन विलियम हकिङ, क्याम्ब्रिज विश्वविद्यालयमे सैद्धान्तिक ब्रह्माण्ड विज्ञान केन्द्रमे शोध के एक अङ्ग्रेज मूल के सैद्धान्तिक भौतिक विज्ञानी, ब्रह्माण्डविद्, लेखक आ निर्देशक छल। हुनकर वैज्ञानिक कार्यसभमे सामान्य सापेक्षताक रूपरेखामे गुरुत्वाकर्ष ...
स्टिभ फोर्ब्स
मेल्कम स्टिभेन्सन स्टिभ फोर्ब्स,जुनियर एक अमेरिकी प्रकाशक कार्यकारी छथि जे रिपब्लिकन पार्टीक लेल दुइ बेर अध्यक्ष पदक लेल नामांकित भऽ चुकल अछि । ओ फोर्ब्स पत्रिकाक प्रधान सम्पादक छथि तथा मूल कम्पनी फोर्ब्स इन्कोर्पोरेसनक प्रमुख कार्यकारी अधिकृत छथ ...
स्टिभ बाल्मर
स्टिभन एन्थोनी "स्टिभ" बाल्मर सन् २००० जनवरी सँ सन् २०१४ फरबरीधरि माइक्रोसफ्टक सिइओक रुपमे कार्य केनए छल । सन् २०१४ एक अनुमान अनुसार हुनकर सम्पति २०.७ बिलियन अमेरिकी डलर रहल अछि । जाहिकारण हुनका फोर्ब्सक ४०० धनीकसभक सूचीमे ३२अम स्थान मिलल छल ।
स्टेफनी मेइर
स्टेफनी मेइर एक अमेरिकी लेखिका छी । ओ ट्विलाइट श्रृङ्खलाक पुस्तकसभक लेखिका छी। द होस्ट, मेइरक पहिल उपन्यास छल, जे ६ मई, २००८ कऽ जारी कएल गेल छल।
स्पिरिडिन लुई
स्पिरिडिन लुई ग्रीक जल-वाहक छल, जे १८९६ ग्रीष्मकालीन ओलम्पिक खेलमे आधुनिक ओलम्पिकक म्याराथन स्पर्धामे स्वर्ण पदक जितने छल आ ओकर पश्चात ग्रीसक राष्ट्रिय नायक बनि गेछल ।
स्मृति ईरानी
स्मृति जुबिन ईरानी एक भारतीय टेलीविजन अभिनेत्री, महिला राजनीतिज्ञ आर भारत सरकारक अन्तर्गत मानव संसाधन विकास मन्त्री छी ।
स्मृति मंधाना
स्मृति मंधाना एक भारतीय महिला क्रिकेट खेलाडी छी, जे भारतीय महिला क्रिकेट टिम कऽ लेल खेलैत अछि । ओ मुख्य रूप सँ बामा हाथसँ बल्लेबाजी करैत अछि जे २०१७ कऽ महिला क्रिकेट विश्व कपमे दु शतक सेहो लगेने छल । इनकर जन्म मुम्बई, महाराष्ट्र मे १८ जुलाई १९९६ ...
स्मृति मेहरा
स्मृति "सिमी" मेहरा भारतक महिला गोल्फ खेलाडी छी। ओ पहिल भारतीय महिला गोल्फर छी जे महिलासभक लेल दुनियाक प्रमुख गोल्फ दौराक सदस्य बनल। ओ अमेरिका स्थित एलपिजिए दौरा केनए अछि। हुनका भारतमे महिला गोल्फक लेल एक अग्रणी आ एक स्तम्भक रूपमे जानल जाएत अछि। ...
स्वाति भिसे
स्वाति "पद्म विभूषण" सोनल मानसिंह क पहिल शिष्या छी। नयाँ दिल्लीमे सेन्टर अफ इन्डियन क्लासिकल डान्स मे अपन पहिल प्रदर्शनक बाद सँ, ओ दुनिया भरिक स्थानसभ पर व्यापक रुप सँ प्रदर्शन केनए अछि। जेहिमे नेशनल सेन्टर फर द परफर्मिङग आर्ट्स इन्डिया, लिङकन से ...
स्वाती रेड्डी
स्वाती रेड्डी जन्म १९ अप्रिल सन् १९८७ रूसी मूलक भारतीय चलचित्र अभिनेत्री आ टेलिभिजन प्रस्तुतकर्ता छी, जे मुख्य रूपसँ तमिल आ मलयालम चलचित्रसभक सङ्गे तेलुगु सिनेमामे काम करैत अछि। हुनकर उपनाम कलर्स स्वाती तेलुगु टेलिभिजन शो कलर्समे हुनकर स्टेन्ट सँ ...
स्वामी विवेकानन्द
स्वामी विवेकानन्द ओ हिन्दू दर्शनक प्रखर विद्वान् छल । वेदान्त दर्शनक प्रसिद्ध अध्यात्मिक गुरु स्वामीक वास्तविक नाम नरेन्द्रनाथ दत्त छल । ओ अमेरिकामे रहल शिकागोमे आयोजित सन् १८९३ मे भएल विश्व धर्मा सभामे सनातन हिन्दू धर्मक तर्फसँ प्रतिनिधित्व केनए ...
हरगोविन्द खुराना
हरगोविन्द खुराना एक भारतीय- अमेरिकी जीव वैज्ञानिक छल जे सन् १९६८ क नोबेल पुरस्कार सँ सम्मानित भेछल । हुनका नाभिकीय अम्ल सहस्रसभ एकल न्युक्लिऔटिडसभ सँ बनैत अछि । जैव कोशिकसभक आनुवंशिकीय गुण याह जटिल बहु न्युक्लिऔटिडसभक संरचना पर निर्भर रहैत अछि । ...
हरमनप्रीत कौर
हरमनप्रीत कौर भारतीय महिला क्रिकेट खेलाडी छी । कौर आक्रामक ब्याट्सम्यान आ भारत महिला राष्ट्रिय क्रिकेट टिमक हरफनमौला खेलाडी छी ।भारतक खेलकुद मन्त्रालय हुनका सन् २०१७ कें अर्जुन पुरस्कारसँ सम्मानित केनए छल ।
हर्टा मुलर
हर्टा मुलर एक जर्मन उपन्यासकार, कवियत्री आ निबन्धकार छथि । मुलर २००९मे साहित्यमे नोबेल पुरस्कार विजेता छल्खिन । हिन्कर लेखसभ २०सँ बेसी भाषामे अनुवाद करल गेल अछि ।
हसन रुहानी
हसन रुहानी, जकर जन्मक समय नाम हसन फेरिदोन छल, एक इरानी राजनीतिज्ञ, वकील, विद्वान आ कुटनीतिज्ञ छी । सन् १९९९ सँ ओ इरानक माहिरसभक सभा, सन् १९९१ सँ इरानक प्रशासनिक निगरानी परिषद, सन् १९८९ सँ सर्वोच्च राष्ट्रिय सुरक्षा परिषद आ सन् १९९२ सँ कुटनीति अनु ...
हारुकी मुराकामी
हारुकी मुराकामी जापानी लेखक छथि । उनकर पुस्तक जापान आ विश्वमे समेत बेसी बिक्री भेल अछि ५० सँ बेसी भाषामे अनुवादीत अछि। उनकर वस्तुगत आ काल्पनिक विषयक लेखसँ उनका वर्ल्ड फ्यान्ट्यासी अवार्ड, फ्रेक अोकनर इन्टरनेसनल सर्ट स्टोरी अवार्ड आ अन्य पुरस्कार ...
हेजल कीच
हेजल कीच रोज डन क नामसँ) एक भारतीय मूलक ब्रिटिश मोडल छी जे भारतीय टेली चलचित्आर चलचित्रमे कार्य क चुकल अछि । ओ बडीगार्ड चलचित्रमे अपन कार्यक लेल जानल जाइत अछि ।
हेतल दवे
हेतल दवे भारत कऽ पहिल आ इकलौती महिला सूमो पहलवान छी। ई मुम्बई के निवासी छी। उम्र २७ वर्ष अछि आ वर्ष २००८ मे हिनकर नाम लिम्का बुक अफ रिकार्ड्स मे दर्ज केलक।
हेनरी ड्यूनेन्ट
हेनरी ड्यूनेन्ट, जेकरा हेनरी ड्यूनेन्ट नाम सँ सेहो जानल जाएत अछि, एक स्विस व्यापारी आ सामाजिक कार्यकर्ता, रेड क्रॉस संस्थापक छल आ नोबेल शान्ति पुरस्कार पहिल प्राप्तकर्ता छल । १८६४ कऽ जेनेवा कन्वेन्शनक विचापर आधारित छल । १९१० मे ओ फ्रेडरिक पासीके ...
हेमन यात्री
श्री टाडी मा.वि सम्मान रमितेखोला २०६७ सतासी साप्ताहिक सम्मान झापा २०७१ कालिका स्रस्टा सम्मान चितवन २०६५ नवोदित कृति पुरस्कार २०७०, रिडर्स क्लब नेपाल आर मोहनगोपाल खेतान प्रतिष्ठान नेपाली साहित्य कला डट कम प्रसम्सा पत्र २०७१ डेब्यु बुक अवाड २०६८/२०६९
हेमन्त सोरेन
हेमन्त सोरेन झारखण्ड राज्यक एक भारतीय राजनीतिज्ञ आ वर्तमानमे झारखण्डक मुख्यमन्त्री छी। एहिसँ पहिने, ओ जुलाई २०१३ सँ दिसम्बर २०१४ धरि झारखण्डक मुख्यमन्त्रीकें रूपमे सेहो काज केनए छल। ओ झारखण्ड मुक्तिमोर्चा, जे झारखण्डक एक राजनीतिक पार्टी छी एहि पा ...
हेल बेरी
हेल मारिया बेरी जन्म मारिया हेल बेरी ; अगस्त १४, १९६६ एक अमेरिकी अभिनेत्री तथा पूर्व मोडल अछि । सन् २००२में वोकरा रोमान्टिक नाट्य चलचित्र मोन्सटर्स बल २००१ में अभिनयके लेल सर्वश्रेष्ठ अभिनेत्रीके लेल एकेडमी पुरस्कार देल गेछल । २००० तक वो हलिउडके ...
हैरिसन फोर्ड
हैरिसन फोर्ड एक अमेरिकी फिल्म अभिनेता आर निर्माता छि। फोर्ड मूल स्टार वार्स रचना त्रय म हैन सोलोक रूपम अपन प्रदर्शनक लएल आर इंडियाना जोन्स फिल्म श्रृंखलाक शीर्षक संप्रतीकक रूपम सर्वाधिक जानल जाएत अछि।. ओ ब्लेड रनर में रिक डेकार्डक रूप में, विटनेस ...
होमा सर्शार
होमा सर्शार एक इरानी-अमेरिकी लेखक, कार्यकर्ता, नारीवादी आ पत्रकार छी। ओ सन् १९६४ आ सन् १९७८ कऽ बीच जान-ए-रुज पत्रिका आ काहान दैनिक समाचार पत्रक लेल एक स्तम्भकार छल। ओ बादमे संयुक्त राज्य अमेरिका चलि गेल आ सन् १९७८ मे इरानी क्रान्ति सँ एक वर्ष पहि ...
१४हम दलाई लामा
चौदहम दलाई लामा तेनजिन ग्यात्सो तिब्बतक राष्ट्राध्यक्ष आ आध्यात्मिक गुरू छी। हुनकर जन्म ६ जुलाई १९३५ कऽ उत्तर-पूर्वी तिब्बतक ताकस्तेर क्षेत्रमे रहनिहार येओमान परिवारमे भेल छल। दु वर्षक अवस्थामे बालक ल्हामो धोण्डुपक पहिचान १३हम दलाई लामा थुबटेन ग् ...


text:
१३ सितम्बर २०२१ । मैथिली जिन्दाबाद!!
तेसर मिथिला लोक सांस्कृतिक महोत्सव एवं चलचित्र दिवसक भव्य आयोजन
प्रिती झा, जनकपुरधाम, भादव २७ गते।
विजय लक्ष्मी मिडिया फाउन्डेशनक आयोजनमे यैह आसिन १ गते धनुषाक सपहीमे तेसर मिथिला लोक सांस्कृतिक महोत्सव एवं चलचित्र दिवसक भव्य आयोजन कयल जा रहल अछि । पूर्व उपप्रधानमन्त्री एवं परराष्ट्रमन्त्री माननीय रघुबीर महासेठ जीक प्रमुख आतिथ्य एवं महिला बालबालिका तथा जेष्ठ नागरिक मन्त्री जुली कुमारी महतोक विशिष्ट आतिथ्यमे होबय जा रहल एहि महोत्सवमे मिथिलाक हेराइत जा रहल कला-संस्कृति प्रस्तुत करबाक संग विभिन्न स्रष्टाक व्यतित्व सभक स्वागत एवं सम्मान करबाक कार्यक्रम रहबाक जनतब विजय लक्ष्मी मिडिया फाउन्डेशनक मैनेजिङ डाईरेक्टर संतोष लाल दास देलनि । एहि कार्यक्रमक प्रमुख वक्ता लोकनि रिद्धिसिद्धि सिमेन्ट एवं सौर्य सिमेन्टक ब्रान्ड म्यानेजर अनुज महत, साहित्यकार एवं दहेज मुक्त मिथिलाक संचालक प्रवीण नारायण चौधरी, नेपाली फिल्मक डाईरेक्टर यादव भट्टराई सहितक व्यक्तित्व सभ मिथिला लोकक कला आर चलचित्रक दशा दिशा एवं दुर्दशाक सम्बन्धमे अपन विचार रखता । संगहि एहि कार्यक्रममे मिथिलाक लोक कोकिला एवं मिथिला रत्नसँ सम्मानित रश्मि रानी, वरिष्ठ हास्यकलाकार जीवछ दास, मिथिलाक सुप्रसिद्ध हास्यसम्राट रामनारायण ठाकुर, चलचित्र विकास एवं लोक सञ्चार बोर्ड प्रदेश नं. २ केर अध्यक्ष धर्मेन्द्र मरबैता सहितक व्यक्तित्व लोकनिक सहभागिता होयबाक बात फेस्टिवल डाईरेक्टर संतोष लाल दास द्वारा जानकारी करायल गेल । संगहि एहि कार्यक्रममे मुख्य प्रायेजकक रूपमे आईचर ट्रैक्टर रहल अछि आर सहप्रायोजकक रूपमे सौर्य सिमेन्ट, रिद्धिसिद्धि सिमेन्ट रहल अछि । सँगहि बैनर स्पोन्सरक रूपमे डिश होम, फाईबर नेट, सीताराम सप्लायर्स रहल अछि । बढैत आधुनिक युगमे अपन कला-संस्कृतिसँ दूर भऽ रहल हमरा सभक समाज आ एकर नव युवा पुस्त केँ अपन कला-संस्कृति प्रति जिम्मेदार बनेबाक वास्ते विजय लक्ष्मी मिडिया फाउन्डेशनद्वारा चलायल गेल अपन अभियान अन्तर्गत एहेन महोत्सवक आयोजना कयल गेल अछि आर आगामी दिनमे सेहो कयल जेबाक बात दासजी बतेलनि । विदित हो जे ई तेसर बेरुक आयोजन थिक जे प्रदेश २ केर अलग-अलग स्थान पर सिलसिलेवार ढंग सँ आयोजित होइत आबि रहल अछि ।


text:
नवका- पुरनका लेख सर्च करु...
विद्यापति पर्व समारोह...
शकील जीक कहनाय छलन्हि जे विद्यापति जीक योगदान के कहिओ भुलाएल नहिं जा सकैत अछि. मैथिली के विकास मे... लोकप्रिय बनाबय मे हुनकर विशिष्ट योगदान रहल अछि. ओ इहो कहलथिन्ह जे मैथिली भाषा आ साहित्य के समृद्धता के कारण एहिठामक कला आओर संस्कृति अखनो फल फूलि रहल अछि. समारोह मे लोक सभ के कहनाय छलनि जे आम बोलचाल मे मैथिलीक प्रयोग बढ़ाबय के जरूरत अछि. एकरा व्यावहारिक जीवन के इस्तेमाल मे लाबय के जरूरत अछि. समारोह मे विधायक विनोद नारायण झा... विधायक रामप्रीत पासवान... डॉ प्रेमकांत झा... डॉ धनाकर ठाकुर... डॉ हेमचंद्र झा आओर कृपानाथ पाठक जी सेहो मौजूद छलाह. समारोह मे गीतनाद के कार्यक्रम सेहो भेल आओर लोक सभ जमि कs लुत्फ उठएलाह. पहिन दिन 'काशीक पंडित' नामक एकांकी के मंचन सेहो कएल गेल.
1 टिप्पणी:


text:
कलकत्ता: मध्य कोलकाता स्थित ऐतिहासिक महाजाति सदन प्रेक्षागृह मे कोकिल मञ्च केर 24म वार्षिकोत्सवक अवसर पर मैथिली नाटक 'अलख निरंजन' केर मंचन भेल. अरविन्द अक्कू लिखित एहि नाटकक निर्देशन गंगा झा कयलनि. कार्यक्रमक आरम्भ विद्यापति कें स्मरण करैत गोसाओनिक गीत जय जय भैरवि सं भेल. गीत मंचक सुपरिचित कलाकार किरण झा, रंजीत कुमार झा ओ सचिव नबोनारायण मिश्र संगहि गओलनि. तत्पश्चात मैथिल उद्योगपति कामदेव झा, शिक्षाविद भोगेन्द्र झा ओ मंचक अध्यक्ष जीबेन्द्र मिश्र अपन बात रखलनि. विदित हो जे अगिला आयोजन कोकिल मञ्च केर रजत जयन्ती वर्ष पर होयत. ताहि हेतु उपस्थित वक्ता लोकनि बेस उत्साहित देखल गेलाह. रंगकर्मी किरण झा अपन वक्तव्य रखैत कहलनि जे मैथिली रंगमंच कें जिया क' रखबा हेतु कोकिल मञ्च सजग अछि. नबोनारायण मिश्र अपन बक्तव्य मे कहलनि जे कोकिल मञ्च एतेक वर्ष मे गंगा झा केर निर्देशन मे लगातार नाट्य मंचन करैत आबि रहल अछि आ एहि सं मैथिली रंगकर्म कें बहुत बेसी बल भेटल अछि. ओ कहलनि जे हम सभ आगुओ अपन लक्ष्य पर अग्रसर रहब. कोकिल मञ्च केर उपाध्यक्ष रहल नरेंद्र कुमार झा केर मृत्यु पर किछु क्षणक मौन राखि शोक प्रकट कयल गेल.
भोरहि सं होइत बरखा सं कार्यक्रम शुरू होमय मे विलम्ब भेल आ दर्शक गंगा झा केर चुटुक्का केर बेस आनंद नहि ल' सकल. ज्ञात हो जे गंगा झा केर मैथिली चुटकुल्ला कोकिल मञ्च केर कार्यक्रमक मुख्य आकर्षण रहैत अछि. हालांकि गंगा झा जे समय भेटलनि किछु चुटकुल्ला सुनओलनि. अंजना इस्सर ओ विजय इस्सर गीत संगीत प्रस्तुत कयलनि. होलीक गीत सेहो गाओल गेल जे दर्शक बहुत बेसी पसीन कयलक. समय विपरीत रहितहुं प्रेक्षागृह मे पर्याप्त दर्शक उपस्थित छलाह जे स्पष्ट संकेत अछि जे नाट्यप्रेमी केर कोनो कमी नहि अछि.
भोरहि सं होइत बरखा सं कार्यक्रम शुरू होमय मे विलम्ब भेल आ दर्शक गंगा झा केर चुटुक्का केर बेस आनंद नहि ल' सकल. ज्ञात हो जे गंगा झा केर मैथिली चुटकुल्ला कोकिल मञ्च केर कार्यक्रमक मुख्य आकर्षण रहैत अछि. हालांकि गंगा झा जे समय भेटलनि किछु चुटकुल्ला सुनओलनि. अंजना इस्सर ओ विजय इस्सर गीत संगीत प्रस्तुत कयलनि. होलीक गीत सेहो गाओल गेल जे दर्शक बहुत बेसी पसीन कयलक. समय विपरीत रहितहुं प्रेक्षागृह मे पर्याप्त दर्शक उपस्थित छलाह जे स्पष्ट संकेत अछि जे नाट्यप्रेमी केर कोनो कमी नहि अछि.
परदेश सं घुरि गाम आयल युवा केर आँखि मे ग्राम विकास केर सपना ओ सपना कें पूरा करबाक जद्दोजहद आ एकर संग किछु ग्रामीण केर कुटचालि आदि सभक समिश्रण देखल गेल अरविन्द अक्कू केर नाटक अलख निरंजन मे. निर्देशक गंगा झा स्वयं अलख निरंजन केर भूमिका मे रहैत छथि जे खुफिया अधिकारी रहैत अछि आ तांत्रिक भेख मे ग्रामीणक बीच रहैत अछि. तांत्रिक अंत धरि सस्पेंस बनौने रखबा मे सफल रहैत अछि. नाटकक पृष्टभूमि एकरा पहिल दृश्य सं दर्शक कें अपना सं जोड़ि लेइत अछि. नाटक केर संवाद आदि बेस चोटगर अछि आ अंतिम दृश्य धरि दर्शक कें अपना सं जोड़ने रखबा मे सफल अछि. गंगा झा केर निर्देशन मे नाटक आओर बेसी उभरि क' मंच पर आयल आ बेर बेर दर्शकक ताली प्रेक्षागृह मे गुंजैत रहल.
गंगा झा केर निर्देशन मे मंचित एहि नाटक मे गंगा सहित रंजीत कुमार झा, प्रकाश मिश्र, राजीव मिश्र, उग्रकांत मिश्र, आनंद किशोर ठाकुर, तारकेश्वर चौधरी, मिथिलेश मिश्र, राहुल कुमार झा, सुधा चन्द्र झा, संजय ठाकुर, सुश्री मानसी, श्रीमती माला विभिन्न भूमिका अदा कयलनि. नाट्य कलाकार लोकनि दर्शक पर अपन अभिनयक छाप छोड़बा मे सफल रहलाह. (Report: मिथिमीडिया ब्यूरो)
गंगा झा केर निर्देशन मे मंचित एहि नाटक मे गंगा सहित रंजीत कुमार झा, प्रकाश मिश्र, राजीव मिश्र, उग्रकांत मिश्र, आनंद किशोर ठाकुर, तारकेश्वर चौधरी, मिथिलेश मिश्र, राहुल कुमार झा, सुधा चन्द्र झा, संजय ठाकुर, सुश्री मानसी, श्रीमती माला विभिन्न भूमिका अदा कयलनि. नाट्य कलाकार लोकनि दर्शक पर अपन अभिनयक छाप छोड़बा मे सफल रहलाह. (Report: मिथिमीडिया ब्यूरो)


text:
नवका- पुरनका लेख सर्च करु...
मिथिला राज्य के लेल दिल्ली मे धरना-प्रदर्शन
भीख नहि अधिकार चाही...हमरा मिथिला राज्य चाही के नारा लगाबैत कार्यकर्ता सभ दिसंबर के एहि कुहरा देबय वाला दिल्ली के सर्दी मे माहौल के
गरमैने छलाह.
एहि धरना -प्रदर्शन मे सैकड़ों लोक शामिल भेलाह.
अलग राज्य के मांग के लेल भेल एहि धरमा मे शामिल होए लेल लोक दरभंगा...मधुबनी... सहरसा...पूर्णिया...अररिया...पटना... रांची...मुजफ्फरपुर के संग-संग मुंबई...चेन्नई...कानपुर...फिरोजाबाद समेत देश के कोना-कोना सं आएल छलाह.
अंतरराष्ट्रीय मैथिली परिषद के अध्यक्ष डॉ कमल कांत झा जी के संग मिथिला राज्य संघर्ष समिति के रत्नेश्वर झा एहि धरना के सफल बनएबाक लेल दिन राति एक करने छलाह.
एहि मे हिनका सभ के काफी कामयाबी सेहो मिललन्हि. मैथिल लोक सभ के जोरदार समर्थन मिललन्हि हिनका सभ के. बस सरकार के समर्थन मिल जाए तं बात बनि जाए.
हिनकर सभ के कहनाए छलन्हि जे मिथिला राज्य केर मांग देश के आजाद भेलाह के बाद बनल पहिल राज्य पुनर्गठन आयोग के समय सं भ रहल अछि.
मुदा केंद्र आओर राज्य सरकार एहि पर कहिओ ध्यान नहि देलक.
मिथिलाक इलाका जे बिहार के 24 आओर झारखंड के 6 जिला मे फैलल अछि...सरकार के अनदेखी के कारण काफी पिछड़ल अछि.
एहि ठाम विकास के किरण नहि देखाएत अछि. सरकार के भेदभाव के शिकार होएत रहल अछि ई इलाका. नहि कोनो उद्योग-धंधा आओर नहि कोनो रोजगारक ठोस उपाय...नहि शिक्षा के नीक इंतजाम. लोक के पढ़ाई लिखाई सं लsक नौकरी लेल दौसर ठामक राह देखय पड़ैत अछि.
रौदी-दाही सं हर साल जुझय वाला ई इलाका सरकारी मदद के लेल तरसैत रहैत अछि. कोनो साल एहन नहि रहैत अछि जे बाढ़ि सं लोक के खेत-खलिहान नहि दहाएत होए.
एहन नहि अछि जे सरकार छोट-छोट दोसर राज्य नहि बनौलक...मुदा मिथिला के बिसरौने रहल. लोक सभ बर्दाश्त करैत रहलखिन्ह मुदा आब हुनकर धीरज जवाब देने जा रहल अछि.
एहि लेल ओ बिहार छोड़ि दिल्ली मे धरना-प्रदर्शन करय लेल आबय लगलाह. देखिऔ आबहुं सरकार के कान मे एहि हुंकार के आवाद पहुंचैत अछि कि नहि.
धरना के जगदीश शर्मा ...ऋषि शर्मा..दिनेश शर्मा...राकेश शर्मा...मदन सिंह आओर राधेश्याम शर्मा जी सेहो संबोधित करलखिन्ह.
सदस्यता लें टिप्पणियाँ भेजें (Atom)


text:
मुख्य समदिया
पटना । कहियो बिहार में गंगा पर दूटा पुल छल आ आइ एक दिन मे दूटा पुल चालू होइत देखबा लेल भेटल। बिहारक विकास क बाट केतबा चिक्कन आ सुगम भ रहल अछि इ एहि समाद स बुझबा मे आबि रहल अछि। रविदिन भोजपुर इलाका क वर्षों पुरान दू गो सपना एक संग पूरा भेल। गंगा नदी पर बनल आरा-छपरा पुल (वीर कुंवर सिंह सेतु) आ दीघा-सोनपुर पुल (जेपी सेतु) क एप्रोच रोड बिहार क जनता कए समर्पित कैल गेल। मुख्यमंत्री नीतीश कुमार राजद अध्यक्ष लालू प्रसाद क जन्मदिन पर इ लोकार्पण केलथि।
मुख्यमंत्री सचिवालय स्थित संवाद में आयोजित कार्यक्रम मे नीतीश कहला जे एहि पुल क लोकार्पण स गांधी सेतु पर दबाव कम होएत आ ओकर जीर्णोद्धार क काज शुरू भ सकत।
नीतीश कहला जे गंगा नदी पर और पुल क निर्माण भ रहल अछि। दीदारगंज-बिदुपुर तक छह लेन क पुल आ बख्तियारपुर-ताजपुर क बीच पीपीपी मोड मे पुल निर्माण संगहि सुल्तानगंज स आगवानी घाट तक पुल सेहो बनि रहल अछि।
ओ कहला जे जखन सोनपुर रेल पुल क निर्माण भेल त हुनका केंद्र निमंत्रित नहि केलक जखन कि पुल निर्माण क प्रयास हुनके माध्यम स भेल छल। नीतीश कहला जे ओ हम त रेलपुल क प्रयास केने रही मुदा लालू जी रेल संग सडक पुल क सेहो प्रयास केलथि। आइ जे पुल लोकार्पित भेल अछि ओ लालू जी देन छी।
मुख्यमंत्री कहला जे आरा-छपरा पुल निर्माण मे सेहो बहुत समस्या ढार भेल, मुदा बाट निकालल गेल। गंगा नदी क धार पर 400 मीटर क पुल बनल। ओ कहला जे दीघा-सोनपुर क जे एप्रोच रोड बनल ओ पूरा ट्रैफिक कंट्रोल नहि करत। एकरा लेल अलग स एलिवेटेड एप्रोच रोड बनि रहल अछि। बेली रोड स 49 रास्ता निकलैत अछि एहन मे लोहिया पथचक्र क निर्माण भ रहल अछि। राजापुर दिस जरुरत भेला पर पुलों-फ्लाइओवर क निर्माण होएत।
उपमुख्यमंत्री तेजस्वी प्रसाद यादव ने कहला जे मुख्यमंत्री नीतीश कुमार क नेतृत्व, कांग्रेस अध्यक्ष सोनिया गांधी आ राजद अध्यक्ष लालू प्रसाद क मार्गदर्शन मे विकास क काज भ रहल अछि। पुल निर्माण निगम क स्थापना दिवस पर अभियंता आ अधिकारी सब कए शुभकामना। ओ कहला जे पुल क काज समय स पूरा भेल ताहि लेल मजदूर कए सबस बेसी श्रेय भेटबाक चाही। आब शाहाबाद आ मगध क क्षेत्र क लोककए दूरी कम भेल। किसान आ व्यापारी कए लाभ होएत।


text:
दड़िभंगा. मैथिली फ़िल्म अकादमी, दरभंगाक तत्वावधान मे 2-3 मार्च 2013कें दरभंगा मे आयोजित प्रथम मैथिली फ़िल्म फ़ेस्टिवलक अवसर पर दूगोट मैथिली फ़िल्म 'चट मंगनी पट भेल बियाह' आ 'हमर सौतिन'क ऑडियो (सीडी)क लोकार्पण कयल गेल. महोत्सवक पहिल दिन राजसी मैथिली फ़िल्म प्रोडकशनक पं. बलदेव ठाकुर द्वारा प्रस्तुत फ़िल्म 'चट मंगनी पट भेल बियाह' केर ऑडियो रिलीज कएल गेल. एहि अवसर पर फ़िल्मक निर्देशक आ रंगकर्मी किशोरनाथ, संगीतकार व गायक पवन नारायण, फ़िल्मक पटकथा व संवाद लेखक ऋषि वशिष्ठ, अभिनेता अनिल मिश्रा आदि उपस्थित छलाह. एहि फ़िल्मक ऑडियोमे सातटा गीत अछि जाहिमे अपन सुमधुर श्वर देने छथि प्रसिद्ध गायक रामबाबू झा, पवन नारायण, खुशबू उत्तम, खुश्बू सिंह, ॠचा ठाकुर आदि.
मैथिली फ़िल्म फ़ेस्टिवलक दोसर दिन पं. रतनदेव झा द्वारा प्रस्तुत फ़िल्म 'हमर सौतिन'क ऑडियो (सीडी) रिलीज कएल गेल. एहि अवसर पर फ़िल्मक निर्माता संतोष कुमार झा, निर्देशक मनोज झा, संगीतकार व गायक पवन नारायण, अभिनेता विजय मिश्रा उपस्थित छलाह. सांई श्री फ़िल्म द्वारा प्रस्तुत एवं विनोद साजन, नेहा, विजय मिश्रा, शुभ नारायण झा, नीलेश दीपक, अभिनीत एहि फ़िल्ममे 11टा सुन्नर गीत अछि. रश्मि रानी, पवन नारायण, अंशुमाला, संजय झा, सोनी झा, गीतिका, राधा पाण्डेय, पूजा झा आदि स्वर देने छथि. उक्त दुनू फ़िल्मक गीत आ संगीत कर्णप्रिय अछि. (Report/Photo : भास्कर झा)
मैथिली फ़िल्म फ़ेस्टिवलक दोसर दिन पं. रतनदेव झा द्वारा प्रस्तुत फ़िल्म 'हमर सौतिन'क ऑडियो (सीडी) रिलीज कएल गेल. एहि अवसर पर फ़िल्मक निर्माता संतोष कुमार झा, निर्देशक मनोज झा, संगीतकार व गायक पवन नारायण, अभिनेता विजय मिश्रा उपस्थित छलाह. सांई श्री फ़िल्म द्वारा प्रस्तुत एवं विनोद साजन, नेहा, विजय मिश्रा, शुभ नारायण झा, नीलेश दीपक, अभिनीत एहि फ़िल्ममे 11टा सुन्नर गीत अछि. रश्मि रानी, पवन नारायण, अंशुमाला, संजय झा, सोनी झा, गीतिका, राधा पाण्डेय, पूजा झा आदि स्वर देने छथि. उक्त दुनू फ़िल्मक गीत आ संगीत कर्णप्रिय अछि. (Report/Photo : भास्कर झा)


text:
आइटी क्षेत्र मे कार्य केनिहार रूपेशजी एक संगे कवि, व्यंग्यकार, कथाकार, आलेखक, पत्रकार तथा मैथिलीक लोकप्रिय समाद पोर्टल “मिथिमीडिया” केर संस्थापक-संपादक छथि. हुनक रचनात्मक यात्रा लगभग एक दशक पूर्वहि सं प्रारंभ भेल छल जहन ओ विभिन्न पत्र-पत्रिका लेल लिखब शुरू केलनि. साप्ताहिक झलक मिथिला केर संपादन सहित वरिष्ठ मैथिली पत्रकार श्री ताराकान्त झाक सम्पादन मे प्रकाशित होयबला मैथिली अखबार मिथिला समाद मे नियमित कॉलम लिखैत छलाह.
“एक मिसिया” रूपेशजीक पहिल कविता-संग्रह थिक. एहि संग्रह मे कुल 25 गोट कविता अछि जेकि विविध विषय-वस्तु पर केन्द्रित अछि. कविता-संग्रहक पहिल कविता वाग्देवी शारदे मां सरस्वतीक प्रति समर्पित अछि- 'कर दया मां, रहल त्योंथ कानि, मां शारदे वर दे भवानी.' महाकवि विद्यापतिक कातर चित्र प्रस्तुत क’ रूपेश जी अपन कविता 'विद्यापतिक आंखि मे नोर'क माध्यम सं मैथिलीक दुर्दशा दिस सबहक ध्यान आकृष्ट क’ रहल छथि. विद्यापति पर्व समारोह आदिक आयोजन क' लेला सं मैथिल अपन मातॄभाषाक प्रति योगदान सं बांचि नहि सकैत अछि. एहि संवादपरक कविता मे मिथिला-मैथिलीक वर्तमान पीढीक मैथिली पर एकटा आक्षेप सेहो अछि —
“आम मैथिल जाबे बुझत नहि मैथिलीक मोल,
ताबे की हेतS पीटने ढोल?
ई भेलS जे जड़ि ठूंठ आ फ़ुनगी हरियर,
मुरही कम आ घुघनी झलगर
खाली हमर गुण गेने किछु हेतS थोड़?”
आ कविक रूप मे रूपेशजीक हॄदयक व्यथा एकटा समाधान हेतु तत्पर बुझा रहल छैथ—
“कोना सुखायत विद्यापतिक आंखि केर नोर?”
रूपेशजीक कविता मे गाम-घरक बात सेहो कहल गेल अछि.
गमैया परिवेश हुनक कविताक पॄष्ठभूमि थिक.
“खेतक बड़का आरि पर “एकमात्र बाल कविता थिक जाहि मे श्रम-कर्मक महत्व कें स्पष्ट रूपें रेखांकित कएल गेल अछि. श्रमक महता बुझबैत कवि कहैत छथि—
'श्रम होइछ सर्वोपरि ढौआ सं ने कम
आबयबला संतति हेतु करैछ ओ जोगार'
आ एहि मे निष्काम योगक तत्व उजागर भेल अछि—
'चलैत रहैत छै एहिना बौआ ई समय केर चक्र,
करैत रहS सुकर्म बनि कर्मठ, हो चाहे दिन तोहर वक्र
सुकर्मक फ़ल अबस्से होइत अछि नीक
कर्म हिसाबे सभ कें भेटऐछ फ़ल सटीक'
रूपेशजीक कविता देश मे व्याप्त गरीबी, आतंकवाद, बेरोजगारी, नैतिक पतन आदिक व्याप्त अन्हार पर इजोत दS रहल अछि. “जरा रहल छी श्रद्धा दीप” अन्हार बीच दीप जरा रहल अछि. “निशाचरक अछि तांडव बढल असह्य भेल प्रहार” सं आहत कवि हॄदय व्यथित अछि. जुग-जमानाक चालि देखि विस्मित छथि. मुदा एहि सब लेल ओ सरकार कें दोषी बुझैत कहैत छथि—
'फ़ुटैछ फ़टक्का बम, तें जिनगी ने कोनो ठीक
जनता भेल बेघर, मुदा सरकारक ने डोलैछ टींक'
'जागू आब' आह्वानपरक कविता अछि जाहि मे बेरोजगारी, हिंसा, लोकतंत्रक दयनीयताक सजीव चित्रण भेल अछि. नव क्रान्तिक आह्वान करैत किछु नवजागरण संबंधी पांति सराहनीय बुझना जा रहल अछि—
मूर्ख अछि गद्दी पर बैसल / पढल लिखल बेकार अछि
सत्य अहिंसा आइ काइल/ एहि समाजसं बारल अछि
किछु एहने बात “बूथ कैपचरिंग” कविता मे सेहो कहल गेल अछि- गामक हवा अछि बिगरल/ अछि स्वार्थ जलसं सभ भीजल” । एहि कविता मे शासन व्यवस्था पर कटाक्ष करैत कहल गेल अछि- पोसब गुन्डा हम कएकटा/ उगि गेल अछि हमरो दूटा सिंग/ करब हमहूँ आब बूथ कैपचरिंग.
मैथिल समाज मे बात छकरक एकटा अदभुत वाचिक परम्परा रहल अछि. समस्याक समाधान करबाक बदला मे अपन “थुथुरलॉजी” सं चौक चौराहा पर पानक पीक युक्त सम्भाषणरत मैथिलक एहि प्रवृति पर कटाक्ष अछि रूपेशजीक कविता 'नहि बदलत बात छकरला सं'. मिथिलाक समाज पर अपन व्यंग्यात्मक शैलीक प्रयोग करैत कहैत छथि- “ई थेथर समाज एहने रहत सदैव,/नहि बदलत बात छकरला सं”. एहि कविता मे किछु मार्मिकताक तत्व सेहो देखल जा सकैत अछि जहन ओ कहैत छथि- “मिथिला दहाइत रहत सदैव,/ बेंगक मूत सं”.
सामाजिक विद्रूपता आ अनाचार कें मिथिला सं बाहिर करबाक लेल “ क्रान्तिक पुकार” कए रहल छथि, कवि समस्त लोक कें सम्बोधित करैत कहैत छथि—
दूर करू मिलि कंटक असंख्य,/ चाही क्रान्ति आब ने मंतव्य”
आत्मपरक कविता 'जिनगी-वसंत' नव स्फ़ूर्ति, नव सोच, नव ऊर्जा, आत्म विश्वास सं भरल कविता थिक. प्राकृतिक सौन्दर्यक मनोरम चित्र प्रस्तुत करैत मानवताक रक्षाक वास्ते सुन्नर जीवन-दर्शनक बात राखल गेल अछि. प्रगतिशीलताक सोच कें नव आयाम दैत एक आदर्श समाजवादक तत्व कें बड्ड गहीरता आ सौम्यता सं रेखांकित कएल गेल अछि. एहि कविताक किछु पांति पाठक मन सहसा उर्जा ओ उल्लास सं भरि दैत अछि-“तनमन मे अछि भरल ऊर्जा विपुल / बनायब नाव नहि, ठोस पुल” आ “हारब ने हिम्मति, मृत्यु पर्यन्त” बड्ड प्रेरक अछि. आ एहि प्रेरणाक संग नव आशाक सनेस द' जाइत छथि- 'हिम्मत अछि एकदिन पायब लक्ष्य/ चहुंदिक रहत संघर्षक साक्ष्य.'
काव्य संग्रहक सब सं छोट छिन मुदा सबसं बेसी प्रभावी कविता “एक मिसिया”, जाहि नाम पर काव्य संग्रहक नाम देल गेल अछि, जन समस्याक समाधानक स्वर मुखरित भेल अछि. एक मिसिया सं आत्मसंतुष्टिक बाट पर चलैत सम्यक जीनगी जीबाक प्रेरणा सं ओतप्रोत अछि.
“प्रचंड ताप सं लहरैत धरती कें चाही
बरखाक शीतल बुन्न एक मिसिया
------------------------------------
मायक हेतु असीम आनंद सृजित करैछ
नेनाक हुलास ओ मुसकी एक मिसिया
रूपेशजीक कविता मे गरीबी, आतंकवाद, राजनीति, बेरोजगारी, अनीति, क्षद्मरूपता, बेइमानी, हिंसा, लोकतंत्रक बर्तमान दयनीय स्थिति, दहेज प्रथा, प्रेम प्रकृति, चुनावी ठग, अभाव, विवशता, दहेज समस्या, देश प्रेम, देशक चिन्ता, भ्रष्टाचार, अनाचार, जन समस्याक समाधानक तत्व परिपूर्ण अछि. कवि रूपेश व्यंग्यवाण चलाबय मे बड्ड माहिर बुझना जायत छथि. युगीन परिवेश मे व्याप्त समस्त तत्वक सटीक आ सम्यक समायोजन भेल अछि. हुनक पहिल काव्य संग्रह “एक मिसिया” मे. कुल मिलाक', एहि संग्रहक सब कविता पठनीय अछि, जीवन, समाज, दर्शन, संस्कृति कें बुझबाक समस्त आयाम-व्यायामक सुन्नर सीढी ठार कएल गेल अछि.
हमरा बुझने, “एक मिसिया “मिथिला आ मैथिलक समकालीन परिस्थिति ओ मनोस्थिति बुझबाक वास्ते काव्यानुरागी पाठक लोकनिक लेल मीलक पाथर साबित होयत. रूपेशजी कें अनेकानेक बधाइ ओ शुभकामना.
पोथी : एक मिसिया (कविता)
रचनाकार : रूपेश त्योंथ
प्रकाशक : मिथिमीडिया पब्लिकेशन्स (2013)
मोल : 20 टाका मात्र
समीक्षा: भास्करानंद झा भास्कर
पोथी : एक मिसिया (कविता)
रचनाकार : रूपेश त्योंथ
प्रकाशक : मिथिमीडिया पब्लिकेशन्स (2013)
मोल : 20 टाका मात्र
समीक्षा: भास्करानंद झा भास्कर